Azərbaycanda payızda 4 beynəlxalq sərgi keçiriləcək — «İnterfax» — Ən son Azərbaycan, Gürcüstan və Ermənistan xəbərləri\n2021-ci ilin oktyabr ayında Azərbaycanda 4 beynəlxalq sərginin keçirilməsi planlaşdırılır. Bu barədə tədbirlərin təşkilatçısı “Caspian Event Organisers” şirkəti məlumat verir.\nMəlumata əsasən, sərgi mövsümü 7-ci Bakı Beynəlxalq Kitab Sərgi-Yarmarkası ilə start götürəcək. “Baku International Book Fair 2021” dünya ədəbiyyatının görkəmli nümayəndəsi, Azərbaycanın dahi şair və mütəfəkkiri Nizami Gəncəvinin 880 illik yubileyinə həsr olunacaq.\n“Kitab sərgisi şirkətlərin çap məhsullarını nümayiş etdirmək və satmaq, habelə yerli və xarici nəşriyyatlar, müəlliflər, eləcə də milli nəşriyyat və poliqrafiya şirkətləri ilə danışıqlar aparmaq və müqavilələr imzalamaq üçün unikal fürsətdir. 7-ci Bakı Beynəlxalq Kitab Sərgi-Yarmarkası “Baku International Book Fair 2021” 6-10 oktyabr 2021-ci il tarixlərində Bakı Ekspo Mərkəzində keçiriləcək”, - məlumatda qeyd olunur.\nBundan başqa, 20-22 oktyabr tarixində Bakı Ekspo Mərkəzindəaşağıdakı sərgilər keçiriləcək: 26-cı Azərbaycan Beynəlxalq “İnşaat” BakuBuild, 13-cü Beynəlxalq “İstilik, Havalandırma, Kondisionerləşdirilmə, Su təchizatı, Santexnika və Üzgüçülük Hovuzu” Aquatherm Baku 2021 və 1-ci Azərbaycan Beynəlxalq "Qarabağın Bərpa, Yenidənqurma və İnkişafı" Rebuild Karabakh 2021 sərgisi.\n“Rebuild Karabakh” – Azərbaycan Beynəlxalq “Qarabağın Bərpa, Yenidənqurma və İnkişafı” sərgisi işğaldan azad edilmiş ərazilərin bərpası və yenidən qurulması prosesinin effektivliyini artırmaq, bu istiqamətdə özəl-dövlət tərəfdaşlığını möhkəmləndirmək, bölgənin inkişafı üçün ən cəlbedici və səmərəli məhsul, layihə və həlləri nümayiş etdirmək məqsədi daşıyır.\n“Rebuild Karabakh” 2021 sərgisi şirkətlərin və dövlət qurumlarının nümayəndələri arasında dialoq üçün ünsiyyət platformasının yaradılmasına lazimi şərait yaradacaq. Sərgi regionun inkişafına töhfə verə biləcək tikinti, kənd təsərrüfatı, təhlükəsizlik, energetika, telekommunikasiya, səhiyyə, təhsil və digər sahələrin nümayəndələrini bir platformada toplayaraq, effektivəməkdaşlıqların qurulmasına, aktual müzakirələrin aparılmasına və yeni sərmayələrin cəlb edilməsinə təkan verəcək\n“BakuBuild” 2021 və Aquatherm Baku 2021 sərgilərində Azərbaycan, İtaliya, Qazaxıstan, Rusiya, Türkiyə və digər ölkələri təmsil edən şirkətlər tikinti-inşaat sənayesi üçün innovativ texnologiya və avadanlıqla, borular və boru xətləri, çilerlər, istilik sistemləri, hava kondisionerləri, termoizolyasiya, radiatorlar və s. bu kimi məhsulları nümayiş etdirəcək.\nMəlumata əsasən, sərgilər çərçivəsində yerli və xarici sahibkarların iştirakı ilə təşkil olunan ənənəvi “B2B” formatlı işgüzar görüşlərin də keçirilməsi planlaşdırılır.\nCEO-dan bildirilir ki, tibbi maska taxmaq, eləcə də sosial məsafə saxlamaq sərgilərin keçirildiyi ərazilərdə olan hər bir kəs üçün məcburidir. **\nTeqlər: SƏRGILƏR, PAYIZ, PLANLAR\nAzərbaycan, Qazaxıstan və Türkiyənin xarici işlər və nəqliyyat nazirləri Bakıda TBNM-ni müzakirə edəcəklər\nAzərbaycanda COVID-19-a gündəlik yoluxma halları 29,4% azalıb


İclas videoformatda keçirilib\nAzərbaycan Respublikasının işğaldan azad edilmiş ərazilərində məsələlərin mərkəzləşdirilmiş qaydada həlli ilə bağlı yaradılmış Əlaqələndirmə Qərargahı nəzdində fəaliyyət göstərən İdarələrarası Mərkəzin İqtisadi Məsələlər işçi qrupunun növbəti iclası keçirilib. Video formatda keçirilən iclasda İqtisadi Məsələlər üzrə İşçi Qrupda təmsil olunan Prezident Administrasiyası, İqtisadiyyat, Maliyyə və Energetika, Kənd təsərrüfatı nazirliklərinin, Mərkəzi Bank, Dövlət Turizm Agentliyi, Qarabağ Dirçəliş Fondu, İpoteka və Kredit Zəmanət Fondunun nümayəndələri iştirak ediblər.\nAzNews.az-ın xəbərinə görə, Əlaqələndirmə Qərargahının qəbul etdiyi Fəaliyyət Planında nəzərdə tutulmuş tədbirlərin icrası məqsədilə İqtisadiyyat Nazirliyi tərəfindən görülmüş işlər barədə məlumat verilib. Qeyd edilib ki, ötən dövr ərzində Cəbrayıl, Füzuli, Qubadlı, Zəngilan, Ağdam, Xocavənd, Tərtər, Şuşa, Xocalı və Kəlbəcər rayonları üzrə cəmi 13 307 daşınmaz əmlakın (10 483 ədəd tikili və 2 824 ədəd infrastruktur obyekti) çöl inventarlaşdırma işləri tamamlanıb və Laçın rayonu ərazisində müvafiq tədbirlərin həyata keçirilməsinə başlanılıb. Həmçinin 10 rayon üzrə 177 yaşayış məntəqəsində daşınmaz əmlakın ilkin inventarlaşdırma işləri yekunlaşıb, 2 yaşayış məntəqəsində işlər davam etdirilərək, 409 yaşayış məntəqəsinin tamamilə dağıdılıb yararsız hala gətirildiyi müəyyən edilib.\nAzərbaycan Respublikası Prezidentinin 2021-ci il 28 may tarixli Fərmanı ilə sahibkarlıq fəaliyyətinin həyata keçirilməsi üçün zəruri infrastrukturu və idarəetmə qurumları olan, müasir texnologiyaların tətbiqi yolu ilə sənaye sahəsində rəqabətqabiliyyətli məhsul istehsalı, emalı (təkrar emalı) və satışı, habelə xidmətlər göstərilməsi üçün istifadə edilən, sahibkarların səmərəli fəaliyyətinə və inkişafına kömək edən Ağdam Sənaye Parkı yaradılıb. Hazırda müraciətlər əsasında 12 potensial rezident secilib. Sənaye parklarına dair uğurlu xarici ölkə təcrübələri müzakirə edilmiş və bölgələrdə iqtisadi zonaların fəaliyyətinin təşkilində beynəlxalq təcrübənin nəzərə alınması qeyd olunub.\nİşğaldan azad edilmiş ərazilərdə (Kəlbəcər və Laçın rayonlarında) ilkin zəruri tələbatların ödənilməsi üçün gündəlik tələbat mallar dükanlarıı, aptek, bankomat, YDM və s. acılması məqsədi ilə müvafiq şirkətlərlə görüşlər keçirilib. Razılaşdırılmış qrafik və marşrut üzrə qeyd olunan rayonlar üzrə cari ay ərzində sahibkarların ərazilərə səfəri nəzərdə tutulur.\nİşğaldan azad edilmiş ərazilərdə sahibkarlıq fəaliyyətinin həyata keçirilməsi ilə bağlı 657 müraciət olmuşdur.İnvestisiya layihələrinin prioritetliyi təhlil edilir, potensial layihələr müəyyənləşdirilir və informasiya bazasına daxil edilir.\nDövlət Turizm Agentliyinin nümayəndəsi işğaldan azad edilmiş ərazilərdə turizm və rekreasiya zonalarının və potensial turizm dəhlizləri boyunca turizm resurslarının qiymətləndirilməsi məqsədilə texniki şərtlər toplusunun hazırlanmasi haqqında məlumat verib.\nQarabağ Dirçəliş Fondunun nümayəndəsi isə işğaldan azad edilmiş ərazilərin bərpası, yenidən qurulması və dayanıqlı inkişafında vətəndaşların fəal iştirakının təmin olunması, bu sahədə təbliğat-təşviqat və maarifləndirmə fəaliyyətinin effektiv təşkili və Qarabağ Dirçəliş Fondunun idarə olunması barədə məlumatların geniş şəkildə təqdim olunması məqsədilə Fondun rəsmi internet səhifəsi istifadəyə verildiyini bildirib. Ermənistanın Azərbaycana qarşı təcavüzü və işğalçılıq siyasətinin nəticələri barədə obyektiv məlumatların sistemləşdirilməsi, regionun biomüxtəlifliyinə, maddi-mənəvi irsinə, təbii sərvətlərinə dəymiş ziyana dair məlumatların geniş ictimaiyyətə çatdırılması məqsədilə Azərbaycan Respublikasının Birinci vitse-prezidenti Mehriban xanım Əliyevanın təşəbbüsü ilə Qarabağ Dirçəliş Fondu tərəfindən “Karabakh.Center” layihəsi həyata keçirilmiş və müvafiq internet məlumatlandırma portalı yaradılıb.


"Oqtay Gülalıyev qatı müxəlifətçi olsa da, Mehriban Əliyeva tərəfindən Türkiyəyə müalicəyə göndərildi" — Mirkazım Kazımov » BakuXeber.info Informasiya Agentliyi\n“Mehriban xanım Əliyevanın bu hərəkətini ancaq humanizmin simvolu kimi dəyərləndirmək olar. Prezident İlham Əliyev hələ 2003-cü ildə prezident seçkiləri zamanı bəyan etdi ki, mən mövqeyindən, düşüncəsindən, siyasi baxışından asılı olmayaraq, bütün Azərbaycan vətəndaşının Prezidenti olacaq. Bəli, o ötən müddətdə öz real fəaliyyəti ilə dəfələrlə sübut edib. Siyasi baxışından asılı olamayaraq insanların üzləşdiyi ən çətin anlarında dəstək olub. Belə misalları sadalamaqla bitməz. Elə sonuncu Oqtay Gülalıyevin qəzaya düşəndən dərhal sonra ölkə rəhbərliyi və Birinci vitse-prezident Mehriban xanım Əliyeva prosesə müdaxilə edərək, onun səhhətinin yaxşılaşması üçün bütün lazımi tədbirlər görülməsini aidiyyatı qurumlara tapşırıb. Hətta onun effektiv müalicəsini təmin etmək üçün Birinci Vitse-prezidentin və Heydər Əliyev Fondunun dəstəyi ilə Türkiyəyə aparılıb. Onun ailəsi də bu dəstəyə görə Mehriban xanım Əliyevaya təşəkkürünü bildirib. Baxmayaraq ki, O.Gülalıyevin siyasi baxışları hamıya bəllidir. Lakin Azərbaycan Prezidenti və Birinci Vitse-prezident bu real hərəkətləri ilə demokratiyaya, insanlığa, humanist dəyərlərə necə sadiq olduqlarını bir daha açıq formada nümayiş etdirdilər. Bax, ölkə rəhbərliyini bu addımı da həmin dağıdıcı müxalifətin niyyətini puça çıxarır. Azərbaycan vətəndaşı bir daha şahidi oldu ki, Prezident İlham Əliyev siyasi baxışından, düşüncəsindən asılı olmayaraq hər bir vətəndaşın Prezidentidir. Ona görə də daha sıx formada onun ətrafında birləşərək, həyata keçirdiyi genişmiqyaslı islahatlara, Azərbaycanın yeni-yeni uğurlara imza atmasına dəstək verirlər. Adı çəkilən dağıdıcı müxalifətin təmsilçiləri isə yenə də xəyal qırılığına uğrayacaq. Bununla da siyasi səhnəyə vida edəcəklər”- deputat bildirib.Бесплатные шаблоны для 10.5Forex Портал для чайников\n"Bütün xahiş və təkliflər Prezident İlham Əliyevlə görüşdən sonra mütləq öz həllini tapacaq" — Hacı İsmayılov\n"Paşinyanın ağlı olsa, Qarabağa icazəsiz getməzdi" — Şuşanın icra başçısı\n"Ölkəmizdə terror həyata keçirmək istəyən qüvvələr dayanmadan fəaliyyətdədir" - Ramil Usubov


Fevralın 6-sı Xırdalanda, Hüsnü Mübarəkin heykəli olan Misir parkının qabağında aksiya oldu. Gənclər sözsüz, lakin səsli (fitlə), bir göz qırpımında aksiya keçirdilər. Əvvəl aksiyaöncəsini təsvir edim, sonra nəticələri qeyd edərəm.\nBu park Heydər Əliyev kimi diktatora dözməyimizin ağrılı nəticələrindəndir. Çünki dünyanın ən qəddar diktatorlarından olduğunu artıq sübut etmiş Mübarəkin heykəlinin burda ucaldılmasının bədəli Misirdə də Heydər Əliyevin heykəlinin ucaldılması olub. Bizdə hətta hansısa bəstəkarın, rəssamın abidəsinin qoyulmasının da bədəli həmin sənətkarın vətənində baba diktatora heykəl, büst qoyulmasıdır. Sanki xarici dövlət üçün Heydər Əliyevin abidəsi rüşvətdir. Bu abidəni öz ölkəsində qoyub öz ölkəsinin mədəniyyətini və ya diktatorunu burada təbliğ edir.\nAksiyadan 3-4 saat əvvəl Abşeron rayonunun polis heyətinin azı yarısı parkın qabağında idi. Nəsə, saatı səhv demişdilər. Aksiya vaxtı orda cəmi 2 mülki geyimli polis vardı. Onlar da ayılana kimi aksiya oldu. Maraqlı orasıdır ki, bu aksiya vaxtı iqtidar necə hərəkət edəcəyini müəyyən edə bilməzdi. Paradoksal vəziyyət idi. Buna görə də aksiyaçıları buraxdı “dubinkalar”ın ixtiyarına. Belə ki, aksiya Misir mitinqçilərinə dəstək üçün idi və Mübarəkin əleyhinə yönəlmişdi. Hakimiyyət isə bir qayda olaraq Əliyev əleyhinə olan hər şeyi dağıtmağa cəhd göstərir.\nAksiya dağıdıldıqda belə çıxır ki, Mübarəkin əleyhinə olmaq elə Əliyevin əleyhinə olmaq imiş.\nDigər tərəfdən indi Misirdə hakimiyyətdə kim olacaq bilinmir. Yəni bu gün həmin aksiyanı dağıtmaqla bizim iqtidar göstərir ki, Misir mitinqçilərini də mən belə dağıdaram. Lakin Mübarəkin uzaqbaşı sentyabrdan sonra hakimiyyətdə olmayacağı aydındır. Bəs sabah indiki mitinqçilər Misir iqtidarı olsa və iqtidarımız həmin parkın qabağında “İrəli”çilərin-zadın antimübarək aksiyasını təşkil etməli olsa, necə?\nHər nə isə. Bu suallara özləri cavab verərlər. Aksiyadan sonra qaçışanda bir polis ratsiyaya deyirdi ki, “...nəbilim, bir-iki paçan-maçandı, yığışmışdılar.” Mən bu mülki geyimli polisin özünü demirəm hələ. Sabah (bu sabaha çox az qalıb) Misir hadisələri kimi hadisələr Azərbaycanda olanda onların biət etdikləri paçana dönüb edam olunmamaq, əcəlləri ilə vətəndə ölmək üçün yalvaracaqlar.


Konstitusiyaya edilən dəyişikliklər genişmiqyaslı iqtisadi islahatlara zəmin yaradacaq | Xalq Qəzeti\nKonstitusiyaya edilən dəyişikliklər genişmiqyaslı iqtisadi islahatlara zəmin yaradacaq\n06.09.2016 10:00 | Oxunma sayı: 1136\nİqtisadi və Sosial İnkişaf Mərkəzinin sədri Vüqar Bayramov qəzetimizə açıqlamasında bildirdi ki, dövlət başçısı cənab İlham Əliyevin təşəbbüskarı olduğu "Azərbaycan Respublikasının Konstitusiyasında dəyişikliklər edilməsi haqqında" Azərbaycan Respublikasının Referendum Aktı layihəsində əksini tapan əlavə və dəyişikliklər, eyni zamanda, ölkəmizdə aparılan iqtisadi islahatların miqyasının genişlənməsinə, idarəetmə sisteminin optimallaşdırılmasına, səmərəliliyinin artırılmasına imkan yaradacaqdır.\nBu dəyişikliklər, həmçinin postneft dövründə iqtisadiyyatın diversifikasiyası ilə bağlı həyata keçirilən islahatların sürətləndirilməsinə geniş baza formalaşdıracaq.\nİqtisadçı alim qeyd etdi ki, Konstitusiya Aktı layihəsinə əlavə edilmiş 4 yeni maddə (103, 106,108 və 110) idarəetmə sisteminin institusional təkmilləşməsi, onun optimallaşdırılması və dəqiqləşdirilməsinə imkan yaratmaqla iqtisadi islahatların daha yaxşı koordinasiyası və miqyasının genişləndirilməsinə imkan yaradacaqdlr. Həmin dəyişikliklərə əsasən, bir sıra inkişaf etmiş ölkələrdə olduğu kimi, Azərbaycanın siyasi idarəçilik sistemində də ilk dəfə olaraq Azərbaycan Respublikasının birinci vitse-prezidenti və vitse-prezidentləri vəzifələrinin təsis edilməsi nəzərdə tutulub. İstər birinci vitse-prezident, istərsə də vitse- prezidentlər institutunun yaradılması islahatların idarəedilməsi və qərarların optimallaşdırılmasına imkan yaradacaq. Bir sıra inkişaf etmiş ölkələrdə vitse-prezident institutunun uğurla fəaliyyət göstərdiyini nəzər alsaq, bu praktikanın da Azərbaycan üçün əlverişli olacağını söyləmək mümkündür. Başqa sözlə, bu, sözügedən islahatların aparılmasına daha modern və fərqli yanaşmanın reallaşması deməkdir. Eyni zamanda, yeniləşən idarəetmə sistemi iqtisadi proqramların icrasında çevikliyi də artıra biləcək. Nəticədə yeni dəyişikliklər Nazirlər Kabinetinin fəaliyyətinin islahatların daha da dərindən dəstəklənməsi istiqamətində qurulmasına müsbət təsir göstərəcək. Bu isə iqtisadi islahatların genişləndirilməsi üçün koordinasiya edilən və eləcə də modernləşən yeni idarəetmə aparatının formalaşması deməkdir.\nVüqar Bayramov bildirdi ki, dəyişikliklər idarəetmə sisteminin institusional yeniləşməsi ilə yanaşı, əmək hüquqlarının qorunması sisteminin təkmilləşməsi daxil olmaqla mülkiyyət münasibətlərinə yeni baxışı formalaşdıracaq. Belə ki, həmin məzmunda V və VII hissələrin əlavə edilməsi nəzərdə tutulub: "Xüsusi mülkiyyət sosial öhdəliklərə səbəb olur", "Sosial ədalət və torpaqlardan səmərəli istifadə məqsədi ilə torpaq üzərində mülkiyyət hüququ qanunla məhdudlaşdırıla bilər". Burada əsas məqsəd xüsusilə aqrar sektorun inkişafının dəstəklənməsidir.\nÖlkə Prezidenti cənab İlham Əliyev Nazirlər Kabinetinin son iclaslarında istifadəsiz əkinə yararlı torpaqların fermerlərin istifadəsinə verilməsi ilə bağlı hökumət qarşısında müvafiq tapşırıqlar qoyub. Lakin problem ondadır ki, bu cür torpaq sahələrinin bir qismi müəyyən insanlar tərəfindən zəbt edilib və fermerlərin istifadəsindən yayındırılıb. Yeni dəyişikliklər məhz kənd təsərrüfatı təyinatlı torpaqların fermerlərin və sahibkarların istifadəsinə verilməsinə şərait yaradacaq, eyni zamanda, bu prosesi sürətləndirəcək. Nəticədə kənd təsərrüfatında məhsul istehsalını artırmaqla idxaldan asılılığın aradan qaldırılması üçün yeni imkanlar yaranacaq.\nAydındır ki, bu dəyişikliklər Azərbaycan üçün strateji xarakterli sahələrin (pambıqçılıq, taxılçılıq, üzümçülük, tütünçülük, baramaçılıq, heyvandarlıq və s.) daha da inkişafı və genişləndirilməsinə xidmət göstərir. Eyni zamanda, sözügedən dəyişikliklər postneft dövründə iqtisadiyyatın diversifikasiyası ilə bağlı çağırışlara tam uyğundur.\nİqtisadçı söhbətində onu da vurğuladı ki, Referendum Aktı layihəsinin 36-ci maddəsinə təklif olunan dəyişiklik əmək hüququ əsasında işləyənlərin hüquqlarının müdafiəsinin daha da gücləndirilməsinə əlverişli şərait yaradır. Bu məqsədlə müvafiq maddəyə edilən dəyişikliyə lokaut anlayışı da əlavə edilib. Dəyişikliyə əsasən əmək müqaviləsi əsasında işləyənlərin tətil etmək hüququ yalnız qanunla nəzərdə tutulan hallarda məhdudlaşdırıla bilər. Dəyişikliklərə əsasən, qanunla müəyyə edilən hallar istisna olmaqla, konstitusion səviyyədə lokautun tətbiqi qadağan edilir.\nVüqar Bayramov, eyni zamanda, əlavə etdi ki, Azərbaycan Respublikasının Konstitusiyasında ediləcək dəyişikliklər iqtisadiyyatın diversifikasiyası ilə bağlı daha geniş miqyaslı islahatların aparılmasına zəmin və baza yaradacaq. Başqa sözlə, idarəetmə sistemində həyata keçiriləcək dəyişikliklər iqtisadiyyatın şaxələnməsinə hədəflənən islahatlar üçün institutsional baza formalaşdıracaq.


24 Aprel, 13:29 | Baxış sayı: 434\n"Planet Parni iz Baku” KVN teatrı bu il üçün növbəti dörd günlük konsertini keçirdi. Fedot obrazının dilindən səslənən "Nataşa, mı prişla” adlı konsert böyük izdihamla qarşılandı.\nKonserti müxtəlif təbəqədən izləyən tamaşaçılar vardı. Sözümüzün təsdiqi kimi, onların arasında futbolçular – Rəşad Sadıqov, Qara Qarayev, kikboksçu Eduard Məmmədov, şahmatçı Şəhriyar Məmmədyarov kimi tanınmış idmançıların adlarını çəkə bilərik.\nOxu.Az olaraq konsertlə bağlı suallarımızı sözügedən teatrın bədii rəhbəri və aktyoru Tahir İmanova ünvanladıq.\n– Konsertlə bağlı gözləntiləriniz baş tutdu?\n– Konsertə 10 gün qalmış artıq cüt biletlər satılıb qurtarmışdı. Ancaq tək biletlər qalmışdı. Onların da sayı çox az idi. Ona görə də tam əminliklə deyə bilərəm ki, konsertimizə 10 gün qalmış anşlaq idi. Məlumunuz olduğu kimi, beşinci gün də konsert keçirə bilərdik. Çünki tələbat həddindən artıq çox idi. Xüsusən də martın 1-də ölkə başçısının qəbulunda olduqdan və bizə qoyulan qadağalar yığışdırıldıqdan sonra 4-5 il ərzində ehtiyat edib gəlməyənlər belə konsertimizə gəlmək istəyirdi.\nSizin saytınızda aprelin 22-dən "Formula-1” yarışı ilə bağlı şəhərin mərkəzinin bağlanacağını oxuduqdan sonra fikirləşdik ki, camaat üçün konsertə gəlmək böyük əziyyət olacaq. Ona görə də dörd günlük konsertlə kifayətləndik. Qismət olsa, gələn il beş günlük konsert verərik...\nHər bir konsertimiz tamaşaçı tərəfindən rəğbətlə qarşılandı, ayaq üstə alqışlandı. Bundan artıq bizim üçün nə ola bilər ki?! İnanın mənə, bu, bizim üçün ən böyük mükafatdır. Fürsətdən istifadə edərək daimi tamaşaçılarımıza minnətdarlıq etmək istərdim ki, onlar bu illər ərzində – qadağalı və qadağasız günlərimizdə həmişə bizimlə birgə olublar.\nDaimi tamaşaçımız həmişə olub və onlar bizi heç vaxt tək qoymayıb. Elə onların dəstəyi bizə qadağalı günlərdə bu işi atmağa imkan verməyib. Əksinə, onların alqışları bizə daha da böyük layihələrə imza atmağa stimul verib.\nOxu: "Nataşa, mı prişla!”ya bütün biletlər satıldı\n– Konsertinizin ən maraqlı hissələrindən biri sabiq icra başçısı Hacıbala Abutalıbovla indiki içra başçısı Eldar Əzizovun səhnəsi idi...\n– Çox təşəkkür edirəm fikirlərinizə görə. Sizə bir məqamı da qeyd edim ki, tarixdə ilk dəfə bizim konsertə Bakı Şəhər İcra Hakimiyyətinin başçısı Eldar Əzizov gəlmişdi. Halbuki indiyədək bizim KVN teatrına nə Hacıbala müəllim, nə də ondan qabaqkı Bakı Şəhər İcra Hakimiyyətinin başçısı gəlib. Halbuki teatrımızın adında "Baku” sözü var, gələ bilərdilər.\nİlk illərdə biz bütün məmurlara konsertlərimiz üçün dəvətnamə göndərirdik. Amma sonra görəndə ki, əksəriyyəti gəlmir, göndərmirdik. O cümlədən də Eldar müəllimə heç bir dəvətnamə verməmişdik. Özü gəlmişdi. Görüşlərimizdən birində konsertimizə gələcəyini desə də, açığı, inanmamışdım. Amma onu konsertimizdə görəndə yaxşı mənada təəccübləndim.\nOnu da vurğulayım ki, Eldar müəllim "Parni iz Baku”ya çox yaxın insan olub. 80-ci illərin sonunda bu komandanın yaradılmasında o, çox yaxından iştirak edib. Ondan çox böyük kömək görmüşük. Yəni bu, indinin yox, illərin münasibətidir və bunu indiyədək qoruyub-saxlamışıq. O, bu illər ərzində müxtəlif şəhər və rayonlarımızda icra başçısı işləsə də, öz sadəliyini, insanlığını qoruyub-saxlayıb. Vallah, mən belə məmurlarla fəxr edirəm.\n– Konsert montaj olunduqdan sonra kinoteatrlara izlənilməsi üçün təqdim olunacaq. Bu konserti tamaşaçılar kinoteatrda nə vaxt görə bilər?\n– Bu, həmişəki kimi, payız aylarında olacaq. Konsert əvvəl kinoteatrlarda nümayiş etdiriləcək. Sonra televiziya efirində göstəriləcək, daha sonra "Youtube” səhifəmizdə yerləşdiriləcək.\nYeri gəlmişkən, qeyd etmək istərdim ki, qadağa illərində istehsal etdiyimiz layihələrin artıq 85 faizi efirdə olub. Bununla bağlı ölkə rəhbərliyinə – cənab prezidentimiz İlham Əliyevə, bizim çox hörmətli birinci xanımımız Mehriban Əliyevaya çox böyük təşəkkür edirəm. Çünki onlar qadağaları aradan qaldırmaqla ədaləti bərpa etdilər. Bu, mənim ən böyük arzum idi. Nəhayət, həmin gün gəlib çatdı. Səbr etmək lazım idi, biz də bunu bacardıq.\nOxu: "KVN”çilər "Nataşa, mı prişla!”ya belə hazırlaşır - FOTO/VİDEO\n– Konsert vaxtı tamaşaçılardan birinin sualı diqqətimi cəlb etdi. Həmin sualı yenidən təkrarlamaq istəyirəm: "Nataşa, mı prişla” oldu, bəs "Bir kəndin sevinci” nə vaxt olacaq?\n– Mən də yenə deyirəm ki, "Space” bizə nə vaxt borcunu qaytarsa, o vaxt da olacaq. Bilirsiniz, hər dəfə bu söhbət qaldırılanda "Space”dən mənə zəng gəlir ki, biz sizə borclu olduğumuzu danmırıq. Bəs onda niyə hərəkət etmirlər? Bildiyiniz kimi, "Space”i efirdə işlədilən söyüşə görə MTRŞ cərimələyib.\n2012-ci ildən bəri deyirlər ki, pulumuz yoxdur. Bəs pulları yoxdursa, bu cəriməni haradan ödəyəcəklər? Pulları yoxdursa, işçilərinin maaşını necə verirlər? Pulları yoxdursa, işıq pulunu necə ödəyirlər? Ayıb deyilmi o boyda şirkətə? Bu boyda borcla gecələr necə yata bilirsiniz? Mənim kiməsə bir manat borcum olanda gecələri yatmıram. Yeddi ildir ki, onlar bizi avara qoyublar.\n– Sizin konsertinizdə ilk dəfə Türkiyə vətəndaşı da iştirak etdi. Onun konsertinizə cəlb olunması necə baş verdi?\n– Mehmet Cəfər adlı Türkiyə vətəndaşı buradakı ali təhsil ocaqlarından birində oxuyur. Axşamlar restoranlardan birində işləyir. Elə orada məni görüb özü yaxınlaşdı. Çox maraqlı söz dedi ki, Tahir abi, mən Azərbaycan dilini sizin çıxışlarınız vasitəsilə öyrənmişəm (gülür).\nBizə KVN teatrımızda yer almaq istədiyini bildirdi. Razılaşdıq. Amma dedim ki, dərhal sənə böyük rol verə bilmərəm. Özüm necə bu karyerama başlamışamsa, sən də elə başlayacaqsan. Yeri gələndə stul da daşımışam. Hər bir peşəkar aktyor belə başlayır. Biz də onun türk qardaşları kimi ona yardım əlimizi uzatmağa çalışdıq.\nOxu: Tahir İmanov: Qərara gəldik ki, konsertimizdə Nataşanı göstərək\n– Hamının maraqla gözlədiyi Nataşa personajını axır ki üzə çıxardınız. Bu rolu İnna İmranova oynadı. Razı qaldınız?\n– O, Akademik Rus Dram Teatrının aktrisasıdır. İnna xanım rolunu çox böyük məharətlə ifa etdi, verilən tapşırıqları layiqincə yerinə yetirdi. Biz yazdığımız Nataşa obrazını 100 faiz peşəkar şəkildə göstərə bildi. Biz ondan razı qaldıq. Belə başa düşdük ki, o da bizdən razı qaldı.\n– Növbəti konsertdə bu mövzu davam etdiriləcək?\n– Buna camaatın tələbatına əsasən qərar veriləcək. Mətbəximizin şah əsəri olan dolmanı dalbadal kim yesə, bezəcək. Halbuki ondan dadlı yemək yoxdur. Biz də "Məhəllə”, "Ağanatiq” personajlarını fasilələrlə çıxarırıq ki, insanlarda onlara maraq artsın. Biz onları hər dəfə göstərsək, tamaşaçı bezər. Bunun nəticəsidir ki, hazırda "Məhəllə-3” kinoteatrlarda liderdir. Məqsədimiz odur ki, tamaşaçılar onu səbrsizliklə gözləsinlər.


🥇 ▷ Doğum Grenade Launcher - Təqdir 2 » ✅\nDoğum Grenade Launcher – Təqdir 2\nTəyinat yerində milisin doğuş hüququ sahəsidir 2 bir dağın zirvəsinə getməsini asanlaşdırmaq və ya onu tanrının atması qədər dəyişdirmək.\nDoğrudan da Militia, Destiny'in digər bir eksklüziv Nightfall silahdır 2. Bu Grenade Launcher bir çox faydalı zərbə təklif edir və demək olar ki, tanrı rulosuna malik olduqda müəyyən Pinnacle silahlarını əvəz edə bilər. Xoşbəxtlikdən, Militia Birthright, Nightfall’ın kənd təsərrüfatı üçün istifadə edəcəyi ən asan silahlardan biridir.\nMilisin hüquqlarının xülasəsi\nGrenade Başlatıcılarına gəldikdə, Militia Birthright ən yaxşı elektrik olmayan yuva seçimlərindən biri olaraq mövcuddur. Bu silahın əsas tirajı bir və ya iki səbəbə görə: Dağüstü dağını əldə etməyi asanlaşdırmaq və ya bəstəkar Şöhrət rütbəsi qazanmaq çox çətin olduğu təqdirdə Dağüstü üçün əvəzedici rolunu oynamaq.\nMilitia müəllif hüquqları rulonları istifadə etdiyinizə görə fərqli görünəcəkdir. PVE üçün təyin edilmiş qumbara və armatur, PVP üçün qumbara və ya yaxınlıqdakı qumbaralar.\nMilright-in doğuş hüququ Gecə yağışının eksklüziv silahıdır, yəni becərməyə vaxt ayırmalısınız. Yetərincə sürətli bir şey əldə edə bilsəniz də, xüsusilə Dağüstü üçün əvəzedici rol oynayacaqsınızsa, izləmək istədiyiniz bəzi xüsusi xüsusiyyətlər var.\nƏvvəlcə Militia Birthright'ın hazırladığı siyahı olduqca məyus oldu. Görmə bombası, Yaradılış və təhdid detektoru ilə gəlir. Bu, PVE-də mümkün olmağa imkan verir, amma davam etmək üçün daha yaxşı fayda var, xüsusən də Destiny-də ən yaxşı Qrenada Başlatıcıları ilə paylaşıla biləcək faydalar. 2.\nBarel seçimi üçün əsas fikir mərmi sürətini artıran qurğular axtarmaqdır. Partlayışın radiusu azaldılsa da, Hard Launch və Quick Launch kimi boşluqlar yaxşı sürət yığma təmin edir. Həqiqətən yaxınlıqdakı qumbaralardan istifadə etmək istəsəniz bu yalnız bir problemdir, amma əslində mümkün qədər çox tikanlı qumbara təmin etməkdir.\nBTW, dağın zirvəsini əvəz etmək istəsəniz, jurnal tapşırığı Sünbül qumbara olmalıdır. Deluxe Mövsümündə Spike Grenade Başlatıcıları müəyyən Hunter binalarından kənarda ən yüksək DPS təklif edir.\nQarışıq qumbara və yaxınlıqdakı qumbaralar da PVP oyunları üçün yaxşı seçimdir. Hər ikisi də Dağüstü dağını almağa kömək edə bilər. Bloklu qumbaralar rəqiblərinizi çaşdırmağa kömək edəcək, Döyüşən Aslana keçmək üçün vaxt verir. Qumbara yaxınlığı həmişə dəqiq bir sıçrayış zərbəsi etməyəcəyiniz təqdirdə faydalıdır.\nƏfsanəvi əlamətlər olduqca qarışıq olduğu yerlərdir. Ağır qarətçi və iddialı Assassin öz üstünlüklərinə sahib olduqları halda, Quickdraw aşkar səbəblərə görə idealdır.\nİkinci son sütun üçün üçündürfinder daha yüksək sürət üçün ən yaxşı işləyir, ancaq anlıq görüntülər, hərəkət edən əşyalar və avtomatik doldurulma qolları öz qaydasında yaxşıdır.\nƏsgərliyin ilk hüququnu necə inkişaf etdirmək olar\nMilitia Birthright yalnız kölgələrdəki Night Night Strike-də mövcuddur.\nFarmright'nin doğuş hüququ digər eksklüziv Nightfall silahlarını yetişdirməkdən daha asan olacaq. Qarşınızdakı yeganə problem kölgələr gölünün mövcud olmasını gözləməkdir.\nƏksəriyyətini hamısını Nightfall-da keçirə bilərsiniz. Dağıtmağınız üçün yeganə rəqiblər başlanğıcdakı üç Smoller və qapını bağlayan güclü düşmənlərdir. Bütün digər düşmənlər, gələn yanğını azaltmaq üçün göz ardı edilə bilən və ya məğlub edilə bilən yemlərdir.\nBoss Strike-də heç bir immun fazası yoxdur, buna görə Supers, Grenade Launchers və ya partlayış meta-zərər konstruksiyalarından istifadə edərək demək olar ki, dərhal yandıra bilərsiniz. Öldükdən sonra, etməsi lazım olan şey, tanrının milisin insan hüquqlarının sinəsindən düşməsini gözləməsidir.\nMilright-in doğuş hüququ, Dağüstü bölgəsini çox asanlaşdıran fövqəladə bir Qrenada Başlatıcısıdır. Yoxsa dırmaşmanın bəzi aspektləri çox çətin olarsa, Dağüstü dağını əvəz edə bilər. Milis hüququ yetişdirməyi planlaşdırırsınızsa, sünbüllü qumbara atmağa diqqət yetirin. Tam Shacknews Destiny strategiyası təlimatını oxumağınızdan əmin olun 2 daha çox silah məsləhətləri üçün.\nƏslən birinci mərtəbədən olan Sam Chandler, bir neçə il əvvəl kirayə yazıçısı kimi fəaliyyətə başlayaraq, sənaye üçün nisbətən yenidir. Bir neçə universitetdən keçdikdən, bir bakalavr dərəcəsi qazandıqdan və ayaqlarını tapdıqdan sonra yeni ailəsini Shacknews-da bələdçi redaktoru olaraq tapdı. Kiməsə kömək edən təlimatlar yaratmaqdan daha çox bəyəndiyiniz bir şey yoxdur. Bir bələdçi köməyinə ehtiyacınız varsa və ya səhv bir şey görsəniz, onu tweet edə bilərsiniz: @SamuelChandler


Gəncədə Azərbaycan Yazıçılar Birliyinin rayon və şəhər bölmələrinin iştirakı ilə tədbir keçirilib | Kəpəz Müstəqil Teleradio Şirkəti\n— 06.02.2016 17:30\nGəncədə Azərbaycan Yazıçılar Birliyinin rayon və şəhər bölmələrinin iştirakı ilə tədbir keçirilib\nMəqsəd yerlərdə fəaliyyət göstərən bölmələrin şair və yazarlarını bir araya gətirmək və onlar arasında ünsiyyəti möhkəmləndirməkdir. Müxtəlif regionlardan olan şair və yazarlar öz yaradıcılıqları barədə qələm dostlarına ətraflı məlumat veriblər. İlin sonuna kimi daha 3 rayonda analoji tədbirin keçirilməsinə qərar verilib.\nİlqar Fəhmi - AYB-nin katibi: “Məsəl üçün Qazaxda keçirmək fikrimiz var. Beyləqanda, Şəkidə keçirmək fikrimiz var. Ümumiyyətlə, bunu biz hardasa rübdə bir dəfə keçirmək istəyirik. Amma Gəncənin özündə mən çox istəyərdim ki, ildə bir dəfə, lap mümkün olarsa ildə 2 dəfə keçirilsin. Çünki Gəncə bütün bu bölgələrin mərkəzində yerləşir. Və bura gəlib getmək də bütün bölgələr üçün çox asandır”.


fasad işləri elanlari\nBakida fasad işləri qiymeti elanlari , fasad işləri elani 2021 ucuz qiymete fasad işləri satisi sərfəli qiymətə fasad işləri almaq. islenmis fasad işləri aliram, işlənmiş fasad işləri satılır. pulsuz fasad işləri elani yerlesdir. Azerbaycanda ucuz qiymete fasad işləri satilir. en ucuz qiymete fasad işləri tapmaq ucun Unvan.Az sayti size komek edecek.\nev alqi satqisi ev elanlari h2h az elanlar kohne bina evi kondisioner qurasdirilmasi samsung galaxy s3 mini teze qiymeti lalafo.az yukle sumqayit heyet evi tehlukesizlik kamera kombi ustasi kondisioner ustasi kurslar ucuz divan ofis kreslo tezbazar.az


İyunun 19-da Azərbaycan Dövlət Neft və Sənaye Universitetində (ADNSU) Milli Qəhrəman Mübariz İbrahimovun anım gününə həsr olunmuş tədbir keçirilib. Tədbirdə ADNSU-nun rektoru, professor Mustafa Babanlı, Azərbaycan Hərb Tarixi Muzeyinin rəisi, polkovnik Əzizağa Qənizadə, eləcə də universitetin professor-müəllim heyəti və tələbələr iştirak edib.\nDövlət Himni səsləndirildikdən sonra şəhidlərin xatirəsi bir dəqiqəlik sükutla yad edilib. Tədbiri giriş sözü ilə açan ADNSU-nun rektoru, professor M.Babanlı Milli Qəhrəman Mübariz İbrahimovun qısa, lakin şərəfli ömür yolundan və şəhid olduğu gün göstərdiyi şücaətlərdən danışıb. Rektor həmçinin qeyd edib ki, Azərbaycan gəncləri onun bu qəhrəmanlığından örnək götürməli və hər kəs öz üzərinə düşəni etməlidir.\n“Mübariz İbrahimovun göstərdiyi bu qəhrəmanlıq bir Azərbaycan övladının öz torpağı uğrunda olan hayqırtısıdır. Bizim gənclər onun vətənpərvərliyindən örnək götürməlidirlər. Biz ADNSU-da M.İbrahimovun qarşısına toplaşdığımız bu heykəlinə and yerimiz kimi baxırıq” - deyə rektor bildirib.\nDaha sonra Azərbaycan Hərb Tarixi Muzeyinin rəisi, polkovnik Əzizağa Qənizadə “Milli Qəhrəman Mübariz İbrahimovun həyatı və hərbi fəaliyyəti” haqqında məruzə ilə çıxış edib. Ə.Qənizadə Azərbaycanın Mübariz kimi qəhrəman oğullarının vətən, xalq uğrunda hər an canlarını qurban verməyə hazır olduğunu vurğulayıb.\n“Mübariz qəhrəman doğulmamışdı, lakin ətrafında yaşananlar onu qəhrəman kimi yetişdirdi. Onun kimi qəhrəman igidlərimiz on minlərlədir. Ona görə də Azərbaycan hər zaman qəhrəmanları ilə fəxr edib və gün gələcək biz öz torpaqlarımızı düşməndən azad edəcəyik” - deyə Ə.Qənizadə bildirib.\nTədbiri yekun sözü ilə başa vuran ADNSU-nun rektoru prof M.Babanlı Mübariz İbrahimovu bir daha anaraq onun qəhrəmanlığının Azərbaycan gəncinin vətənə nə qədər dərin məhəbbət bəslədiyini bir daha sübut etdiyini deyib. O bunun aprel döyüşlərində bir daha özünü göstərdiyini vurğulayıb.\nTədbirin sonunda “Müharibə” haqqında musiqi səsləndirilib.


О нас / Harrac\nHarrac.az layihәsi haqqında\nSayt istifadәçilәr arasında ödәnişlәr APARMIR vә sövdәlәşmәyә görә komissiya ALMIR.\nÖdәniş birbaşa satıcı-alıcı arasında, sizin üçün әn rahat üsul ilә hәyata keçirilir.\nHәrracda qalib gәldikdәn vә ya blitz-qiymәt ilә alışdan sonra sövdәlәşmә iştirakçıları bir-birinin әlaqә mәlumatlarını ehtiva edәn mәlumat bildirişi alır.\nMәhsulu hәrraca çıxarmaq - PULSUZDUR!\nElan yerlәşdirmәk - PULSUZDUR!\n1. Harrac.az-da satmaq\n- Lotun fotoşәkillәrini vә/vә ya lot haqqında videoyazı hazırlayın. Mәhsul üçün tәsvir düşünün.\n- Ekranın yuxarı hissәsindә «Әşya sat» --> «Yeni lot» keçidini tapın vә әsas sahәlәrini doldurun.\n- İstifadәçilәrin suallarına cavab verin, qiymәt tәkliflәrini qәbul edin – hәrracın başa çatması anına әn yüksәk qiymәt tәklifi verәn şәxs alıcınız olur.\nHәrracın qalibinә - sizin alıcınıza sistem avtomatik olaraq әlaqә mәlumatlarınızı göndәrәcәk. Biz alıcılara üç gün әrzindә әlaqә qurmağı tövsiyә edirik. Lakin unutmayın! Alıcı lotda göstәrdiyiniz “Mәhsulun tәslim edilmәsi şәrtlәri”ni әsas tutacaq.\n2. Harrac.az-da almaq\n- Mәhsulun tәsvirini oxuyun (sadәcә şәkildәn yaranan tәәssüratlara güvәnmәyin). Şübhәlәriniz yaranır? Lotun sәhifәsindә vә ya şәxsi mesaj vasitәsilә satıcıya sual verin.\n- Mәhsulun tәslim şәrtlәrini qiymәtlәndirin.\n- Әgәr blitz-qiymәt qeyd edilmәmişdirsә, bu mәhsulun hәrrac müddәtindәki әn son qiymәt tәklifi ilә satılacağı anlamına gәlir.\n2.1 Qiymәt tәklifi necә lәğv edilmәli\nAlıcı qiymәt tәklifini lәğv edә bilәr.\n2.2 Mәhsulu necә tәhvil almalı\nӘgәr Siz hәrracın qalibi oldunuzsa (sizin qiymәt tәklifiniz hәrracın başa çatması anına әn yüksәk oldusa) vә ya lotu Blitz-qiymәt üzrә aldınızsa, sizin mesaj qutunuza satıcının әlaqә mәlumatları gәlәcәk. Zәng edin vә sövdәlәşmәnin yeri vә vaxtı haqqında razılaşın.\nBizdә hәrraclar başa çatdıqdan sonra üç gün әrzindә alıcının birbaşa satıcı ilә әlaqә saxlaması qәbul edilib.\nUnutmayın! Qiymәt tәklifi verdikdә, siz lotun tәsvirindә qeyd edilәn satış şәrtlәri ilә razılaşırsınız. Hәrracın qalibi, mәhsulu lotun sәhifәsindә göstәrilәn şәrtlәrә uyğun almalıdır. Lotu almaq mәqsәdi olmadan qiymәt tәklifi vermәk qadağandır


Bilici quş dimdiyindən ilişər... - Və yaxud DGK sədrinin təkcə 3 düzü yox, bütünlükdə onu aparacaq səhvi... » www.XALQXEBER.az\nBilici quş dimdiyindən ilişər... - Və yaxud DGK sədrinin təkcə 3 düzü yox, bütünlükdə onu aparacaq səhvi...\n“Ölkədə inhisarçılığın bir faizini göstərsəniz, mən istefa verərəm”... Xatırlayırıq və özü də yaxşı xatırlayırıq... Bu sözlərin müəllifi Dövlət Gömrük Komitəsinin sədri Səfər Mehdiyevdir. O Səfər Mehidyev ki, ilk dəfə deyildi siyasi səhv edirdi... buna qədər də "mən xəyanəti və rüşvəti bağışlamıram" demişdi. Və əslində "xəyant-rüşvət" deyərkən özünə sadiq olmayanları bağışlamadığını ifadə etmişdi. Yəni hər şey sonradan gün kimi aydın olmuşdu.\nİndi də gün kimi aydın olur... HƏR ŞEY! Bu barədə danışan məlumatlı mənbə bildirir ki, “ölkədə inhisarçılığın bir faizini göstərsəniz, mən istefa verərəm”, deməsilə Səfər Mehdiyev əslində özü barəsində "yuxarılarda" ciddi bir mənfi reputasiya formalaşdırıb. Daha dəqiqi, barəsində olan neqativləri qətiləşdirib.\n"Bu vaxta qədər əgər onunla bağlı müəyyən tərəddüdlər var idisə, indi tam net bir qənaət var. Adam siyasi baxımdan tam olaraq səbatsızdır və bu çatışmamazlılığı nəhayətdə onunla bağlı bir qərarı belə qüvvəyə mindirə bilər".\nMənbə xatırladır ki, buna qədər də ayrı-ayrı məmurlara müstəqil olaraq mediaya açıqlama vermələri qadağan edilmişdi: "İndi də anoloji qərar DGK sədri barəsində çıxarıla bilər. Çünki “ölkədə inhisarçılığın bir faizini göstərsəniz, mən istefa verərəm” ifadələri çox ciddi ünvanlarda tamam fərqli ampluada xarakterizə olunmaqdadır".


Qulu Məhərrəmlinin “peşıkarlıq” və “dürüstlük” formulunun təzadları - İki sahil\n04 avqust 2019 22:25\nİnsafən desək, GünAz TV Güney Azərbaycan türklərinin hüquqlarının tanınması, dillərinin status alması yolunda önəmli işlər görüb; ən azı, Güney azərbaycanlıların problemləri barədə rəqəmsal məzmun yaradıb, internetdə Güney Azərbaycan mövzusunda axtarış aparanlar üçün əlçatımlı mənbəyə çevrilib. Məsələn, 30 iyul 2019 tarixdə İran parlamentində çıxış edən Üskünlü (Üşkaya) millət vəkili Zəhra Sainin ana dilində yazıb oxumağın əhəmiyyəti barədə önəmli fikirlərlərini bir neçə xarici dilə çevirərək, yayımlayıb. "Biz nə üçün Azərbaycan türkcəsində yazıb oxumamalıyıq?!" başlığı ilə yayımlanan məqalədə ilk andan təəssürat yaradılır ki, Güney Azərbaycanda (İran Azərbaycanında) Azərbaycan Türkcəsinin işlədilməsi qanunsuz olaraq məhdudlaşdırılır və bu ədalətsizlik aradan qaldırılmalıdır ( https://www.gunaz.tv/az/xeberler/guney-azerbaycan-1/tebrizin-millet-vekili-biz-ne-ucun-azerbaycanda-turkce-yazib-oxumamaliyiq-video-118486 ). Bu tip materiallara əsaslanıb düşünmək olar ki, GünAzTV Güney azərbaycanlıların oyanış hərəkatının ruporu kimi çıxış edir. Amma Güney Azərbaycan problemi, Bütöv Azərbaycançılıq məfkurəsi kimi mövzular üzrə ixtisaslaşmış istənilən şəxsi danışdırsanız, deyəcəklər ki, GünAz TV-nin fəaliyyəti birmənalı deyil, Azərbaycan mövzusuna yanaşması ziddiyyətlidir. İrəli gedib GünAz TV-ni İran rejiminin əlaltısı kimi dəyərləndirənlər, yaxud əksinə, ABŞ kəşfiyyat strukturlarına bağlayanlar az deyil. Bir sözlə, GünAz TV-ni Güney Azərbaycanın oyanış hərəkatına xidmətdən daha çox, fərqli məqsədlərin xidmətçisi kimi təqdim edirlər. Belə yanaşmanın hansı səbəblərdən qaynaqlanmasını, iddiaların nə dərəcədə obyektiv olmasını müəyyənləşdirmək asan deyil. Amma qəribə gəlməsin, çünki, işin içində professor Qulu Məhərrəmli var.\nİyulun 30-da GünAz TV-nin veb səhifəsində Zəhra Sainin çıxışını əks etdirən videomaterialla paralel şəkildə başqa bir veriliş da yayımlanıb: professor Qulu Məhərrəmlinin "Mətbuat aynası" proqramı. Debat formasında qurulmuş bu veriliş, normal məntiqlə, əslində Güney Azərbaycan mediasının durumuna həsr edilməli, İranda azərbaycandilli medianın problemlərini müzakirə etməli, Zəhra Sainin tezislərini qüvvətləndirməli, ona dəstək olmalı idi. Amma Qulu Məhərrəmlinin moderatorluq etdiyi proqramın hədəfi Güney Azərbaycanda anadilli media problemi deyil, Quzey Azərbaycandır, Azərbaycan Respublikasıdır. Veriliş boyunca müzakirə edilən mövzu isə, Azərbaycan Respublikasında "medianın problemləri", "demokratiyanın boğulması", "fikir plüralizminin məhdudlaşdırılması", "siyasi partiyaların küncə sıxışdırılması", "vicdan azadlığının yoxluğu, inanclı insanların təqib edilməsi, "etnik topluluqların hüquqlarının yalnız sözdə, azərbaycançılıq ideologiyasında tanınması, gerçəkdə isə əksinin olması"dır. Bir sözlə, dünya ictimaiyyətinin İran haqqında düşüncələrində nə qədər neqativ varsa, Qulu Məhərrəmli onları "kopyalayıb" yığır Azərbaycan Respublikasının adının qarşısına. Paradoksal deyilmi? İran mövzusu dünyanın diqqət mərkəzində olduğu, Güney Azərbaycan mövzusunun masalara oturdulduğu bir vaxtda mövzunu dəyişib "Azərbaycan Respublikasındakı problemləri" qabartmaq, gündəmə çevirmək kimə lazımdır? Həm də bu proses Güney azərbaycanlıların haqq səsinin təmsilçisi olduğunu iddia edən bir TV-də baş verir. Təqdim olunan linki tıklayıb diqqətlə qulaq assanız, duyacaqsınız ki, sanki professor Güney azərbaycanlılara gizli ismarıc çatdırır, diqtə edir ki, "Azərbaycanlı zehniyyəti müstəqil, güclü, demokratik dövlət qurmağa qadir deyil" (https://www.gunaz.tv/az/xeberler/guney-azerbaycan-1/video-gunaztv-iyul-30-2019-metbuat-aynasinda-115-ci-bolum-siyasi-medeniyyet-118480 ).\nKimdir Rəşid Hacılı: siyasətçi, hüquqşünas, yoxsa, sadəcə maxinator? “Silahlı dəstə” ittihamının sirri çözüldü: yeni qalmaqal gəlir İkram Rəhimovu Owen Jones, “Reallıq.info”nu “The Guardian” səviyyəsində təqdim edənlər “İntihar” hallarını siyasiləşdirənlər, faciədən gəlir güdənlər Siyasiləşmiş “media ekspertləri”: onlar kimin maraqlarına xidmət edirlər? Əli İnsanov ermənilərə firavan həyat, Azərbaycanlılara isə qisas mesajı verdi Yalançının yeni ləqəbi: “araşdırmaçı jurnalist”


"Necə yəni rəhmətə gedib, axı söz vermişdi gələcəm?" Valideynlərini erkən itirən gənc aktrisanın hekayəsi - BBC News Azərbaycanca\nŞəklin mənbəyi, Jalə Hacızadə\nJalənin telefonundakı Whatsapp profilində onun uşaqlıq şəkili yerləşdirilib. Orada o, atası və anası ilə birlikdə çəkilib. Şəkilə şərh kimi isə bircə kəlmədən istifadə edib - "Heyf"...\nJalənin cəmi iyirmi yaşı var. O, yeddi yaşında atasını, on iki yaşında isə anasını itirib.\nHərdən mənə elə gəlir ki, mən heç uşaq olmamışam\n"Uşaqlıq həyatım çox eniş-yoxuşlu olub. Uşaq yaşlarımdan valideynlərimin hər ikisini itirmişəm. Anam rəhmətə gedəndən sonra xalamın himayəsində böyümüşəm. Valideynlərimin hər ikisi ayrı-ayrı illərdə xərçəng xəstəliyindən vəfat ediblər. Uşaqlıq xatirələrim bir o qədərdə çox olmayıb. Hərdən mənə elə gəlir ki, mən heç uşaq olmamışam.\nAtam rəhmətə gedəndə uşaq idim, amma yenə də nələrisə anlayırdım, yaşım bir o qədər də az deyildi, ikinci sinfə təzə keçmişdim. Atama bağlı idim.\nYadımdadır, atam dənizdə işləyirdi, bir həftə evdə, bir həftə işdə olurdu. Atam işdə olanda mən baxçaya gedirdim; o ki atam dənizdən qayıdırdı, mən bir həftə atamla bərabər evdə otururdum, bağçaya getmirdim.\nNecə yəni rəhmətə gedib, axı söz vermişdi gələcəm?\nAtam rəhmətə gedəndə, birinci sinfi bitirmişdim. Yay idi, atam xarici ölkəyə əməliyyata getməli idi. O, gedəndə, mənlə sağollaşmaq istədi.\nQaçıb divana çıxdım ki, boyum onun boyuna çatsın, boynunu bərk qucaqladım, dedim ki, get, tez gəl, gedək mənə məktəb üçün çanta, dəftər-kitab alaq.\nO da məni qucaqlayıb dedi: "Gələcəm, narahat olma!" Amma bir neçə gündən sora mənə dedilər ki, bəs atan rəhmətə gedib.\nSözün düzü, öncə anlamadım: "Necə yəni rəhmətə gedib, axı söz vermişdi gələcəm?" Nə isə, beləcə axırıncı dəfə atamı qucaqlayıb-öpüb yola salmışdım, amma geri qayıtmamışdı.\nElə bil bu hadisə mənim həyatımda bir böyük iz buraxdı. Həmişə atamla maşında nənəmgilə gedərdik, ikimiz söhbət edərdik. Və bu insan bir anda həyatımdan yoxa çıxdı.\nAtamın ölümündən sonra...\nAtamın ölümündən sonra anama daha çox bağlanmışdım, hər yana anamla gedirdim, hər işi onunla edirdim. Uşaqlıqdan jurnalist olmaq istəmişəm; anam yemək bişirəndə, televizorun pultunu əlimə alıb ondan "Bu yeməklərə nə qatacaqsınız?" falan deyə sorğu-sual edirdim. O da mənimlə uşaq kimi oynayırdı.\nElə çox vaxt keçmədi ki, anam da xəstə oldu. Uzun müddət müalicələr aldı, amma düzəlmədi. Vəziyyəti ağırlaşmışdı, xəstəxanaya apardılar.\nBir neçə saat keçdi, anamın ölüm xəbəri gəldi. Elə bil ki dünyam başıma dağıldı, bir anda böyümüşdüm. Hələ atasızlığın acısını yaşadığım vaxtda anamı da itirdim, bu, mənə ikiqat zərbə vurdu.\n"Anam yox, atam yox" fikirləşəndə dəli olurdum. "Axı mən anamsız nə edəcəm?" - fikirləşirdim.\nAnamı da itirəndən sonra xalam məni öz himayəsinə götürdü, onunla yaşamağa başladım. Xalam mənə yaxşı baxırdı. İşini-gücünü atıb, mənimlə məşğul olurdu, elə indi də bütün günü nazımı çəkir.\nUniversitetdən gəlirəm, yemək hazır, hər bir işi görüb, evdə demək olar ki, qoymur əlimi ağdan-qaraya vurum. Hərdən dərsim az olanda, mən də çalışıram ona işlərində kömək edim.\nUşaqlıqda çox ərköyün olmuşam. Məhəllədə qızlar yığışıb oynayanda, onlara qatılmırdım, gedib oğlanlarla futbol oynayırdım, məhəllədəki davalara da qatılırdım.\nAnam təzə rəhmətə getmişdi, xalam, başım qarışsın deyə mənə velosiped almışdı. Amma sürəndə yıxılmışdım, qolumu sındırdım, ondan sonra artıq velosipedə minməyə qorxdum.\nAktyorluğa həvəs, mentalitet və stereotiplər\nHəyatım davam edirdi, məktəbə gedirdim, əlaçı olmasam da, yaxşı oxumağa çalışırdım. On birinci sinifdə jurnalistika fakultəsinə daxil olmaq üçün hazırlığa başladım.\nTəəssüf ki, maddi vəziyyətimiz çətin idi. Sağ olsunlar, bəzi müəllimlər vəziyyətimi bilərkən ödənişsiz dərs dedilər, amma bir-iki fənnlə iş bitmirdi. Arzusunda olduğum fakultənin ardınca gedə bilmədim.\nFikirləşdim ki, aktyor sənətini seçsəm, burada bacarıqlarımı daha yaxşı göstərə bilərəm. İmtahanlara iki-üç ay qalmış xalam qızına dedim ki, hazılaşıb imtahan vermək istəyirəm. Əvvəl o, razı olmadı: "Yox e, sən hara, aktyorluq hara! Özün bilirsən, evdəkilər də razı olmayacaqlar". Amma sonra mənə dəstək oldu. Amma dəstək olanların sayı az idi. Digər yaxın qohumlarımızdan çoxu istəyimin əleyhinə idi".\nMentalitetin ucbatından aktrisalara stereotip münasibət olduğuna görə Jaləni aktrisa görmək istəmirdilər: "Bizim nəsildə-kökdə aktrisa olmayıb. Bu, qız sənəti deyil, ayıbdır". Jalə nümunəvi ailə həyatı ilə dillərdə olan aktrisaları misal göstərərək onların mövqelərini dəyişməyə çalışırıb.\nFikrimdən dönməyəcəyimi görəndə, xalam qızı məni xalq artistimiz Şamil müəllim Süleymanlı ilə tanış etdi. Özü onunla iştirak etdiyi verilişdə tanış olmuşdu. Onun mənə dəstəyi, bir hacı kimi əlimdən tutmağı, xeyir-dua verməyi məni bu gün buralara gətirdi.\nŞamil müəllimlə elə xalam qızı gildə görüşdük. Bir az mənimlə söhbət etdi, məşğul oldu. Dedi: "Narahat olma!"\nO, məni İncəsənət Universitetindəki pedaqoqlarla tanış etdirdi və məni onlara öz balası kimi tanıtdı. Gülşad Baxşıyeva, Azad Şükürov, Gülsabah Quliyeva, Qəmər xanım kimi pedaqoqlar mənimlə məşqul oldular."\nQohumlar əl-ələ verib dəstək olsalar belə, ana-atanın dəstəyi fərqli bir varlıq kimi qəbul edən Jalə, özünü çox sıxılmış hiss edirmiş.\nHərdən bir "Qorxma, mən yanındayam!" kəlməsi bir gəncə çox böyük dəstək və dayaq verir.\nAya ola bilsin ki, on beş-iyirmi kitab oxuyurdum\n"Heç vaxt bu sahə ilə məşğul olmadığım üçün məni nə gözləyəcəyini bilmirdim. Seçdiyim sənət haqqında ümumi təsvirim var idi, amma hər-halda insan istər-istəməz həyəcan içində olur. İmtahanlarım adi test imtahanından və qabiliyyət imtahanından ibarət idi. Biz ixtisas imtahanları üzrə beşinci qrupa aid idik."\nİlk uğursuzluqdan ümidini itirməyən Jalə daha çox çalışdı. "Gündə kitabxanaya gedirdim, aya ola bilsin ki, 15-20 kitab oxuyurdum. Sonra isə məzmununu xalam qızına danışırdım. "Bundan nə nəticə çıxartdın, nə dərk etdin?" - məndən soruşurdu.\nTest imtahanlarına il ərzində özüm hazırlaşdım və nəticədə yüksək bal yığdım. Bir həftə ərzində Azərbaycanın əməkdar aktrisası Qəmər xanım Məmmədova məni qabiliyyət imtahanına hazırlaşdırdı. Əslində, onun yanına tələbələr hazırlıq üçün imtahandan altı ay öncədən gəldiyinə görə, mənim lazımi səviyyədə hazırlaşa biləcəyimə özü də inanmırdı. Bu müddət ərzində mən monoloq, şer, etüd, hekayə, təmsil üzrə hazırlaşmalı idim. Bu, hədsiz dərəcədə çətin idi.\nİmtahanda komissiya sədri kimi Şəfiqə xanım Məmmədova oturmuşdu. O, məni çox bəyəndi.\nMən içəri daxil olan kimi, "Aha! Mən istədiyim səhnəyə yaraşan bir kəs, istədiyim tələbə tipi gəlir!" dedi. Stresdə olduğum üçün onun nə dediyini tam dərəcədə anlamırdım. Amma onun imtahanından səkkiz bal nəticəsi ilə keçdim və bir neçə il arzusunda olduğum universitetə qəbul oldum.\nİmtahan zamanı mən etüd göstərməli idim- əşyalarla bilavasitə canlı təmasda olmadan, xəyalda onları təsvir etməli idik. Məsələn, masadan olmayan "stəkanı" götürmək, ondan bir az "su" içmək, həm də elə ki, stəkanın təxmini ölçüsünü tutmaq, barmağla dodaq arasında məsafə olmalıdır.\nMənim tapşırığım "paltar tikmək" idi. Hələ evdə imtahana hazırlaşanda yastığı əlimə alıb, "tikməyə" başlayırdım. Xalam deyirdi: "Sən neynirsən?" Deyirdim: "Görmürsən, tikirəm!". Xala zarafatcasına ah edirdi: "Hə, görəcəyim günlər var!" Hərdən bir kömək edirdi: "Bunu buradan yox, bax, buradan tikmək lazımdır". Xalam qızı ilə də daimi məsləhətləşirdim: "Bu şeiri düzmü danışıram?" Hərdən tərifləyirdilər, hərdən nə cür daha yaxşı oxumağa istiqamətləndirirdilər.\nUniversitet həyatım digər universitetlərdəkilərdən çox fərqlənir. İlk günlər mənə çox qəribə gəlirdi. Əvvəl dedilər ki, "gedin, forma alın". Təəccübləndim, axı universitetdə nə forma olar? Başa saldılar ki, dərslərimiz əsasən hərəkətlə bağlı olacaq. Elə də alındı, bütün gün oxuyub, rəqs edirik. Mühazirələrimiz az olur, əsasən səhnəyə aid fənlər keçirik.\nMən musiqili teatr aktyorluğu fakultəsində oxuyuram. Bütün səhnələr, dərslər musiqilidir. Bütün hərəkətləri müsiqinin ritminə uyğunlaşdırmalıyıq. Dram fakultəsindən fərqimiz budur. Vokal, solfecio keçirik.\nDüzgün yıxılmaq bacarığı\nAdi insana görünməyən aktyorluq qabiliyyətinin sirləri də var. Məsələn, səhnədə düzgün yıxılmaq bacarığı.\n"Təsəvvür edin ki, sizə güllə vurulur, elə yıxılmalısan ki, əzilməyəsən, zədə almayasan. Əvvəl yerə dizlər dəyir, sinə dəyir, sonra çiyin, sonda isə baş. Bu, üzü üstə yıxılan zaman.\nElə də olur ki, səni itələyirlər və sən yana yıxılmalısan. O zaman da əvvəl yerə oturursan, sonra kürək dəyir və yenə də baş zədə almamaq üçün sonda.\nİlk dəfə mənə deyəndə ki: "Yıxıl yerə!", qorxmuşdum. "Mən yıxıla bilmirəm, mən qorxuram!" - deyirdim.\nHətta stulun üstünə qalxmışdım. Düzdür, yerə döşəkcələr sərilmişdi, amma ilk dəfə hamımız qorxurdu. Bir-iki dəfə əzildik, qol-baş göyərdi, ondan sonra öyrəşdik, hərəkət qaydalarını tutduq.\nSəhnə arxasında həyəcan, stress içində oluruq. Düşünürsən: "Mən indi səhnəyə çıxmalıyam və çıxsam, geri yol yoxdur, sıfırdan başlaya bilmərəm."\nBacardığın qədər həyəcanı boğub saxlamaq lazımdır ki, tamaşaçı bunu duymasın. Səhnədə "proqonlarda" (tamaşadan öncə məşqdə) donub qalırıq, amma tamaşada artıq hamı özünü toplamağa çalışır.\nSəhnə və səhnəarxası həyat\nHərdən başqa universitetlərdə oxuyan dostlarıma mən aktyorluq fakultəsində oxuduğumu deyəndə, təəccüblənirlər: "Necə bacarırsan? Axı bu, çox çətindir?" Amma mən bacardığımı edirəm və özümü tam yerimdə hiss edirəm.\nƏn çətini tamaşadakı sözlərin tam əzbəridir, sözlərdə çaşmamaqdır. Müəllimlər də bizə kömək edir. Suflyora icazə yoxdur. Kefindən, səhhətindən asılı olmayaraq səhnədə oynamağı bacarmalısan, bu, mütləqdir.\nBu vaxta kimi oynadığım cəmi bir tamaşam olub. Orada üç obraz göstərmişdim və mənə ən yaxını olan Ziba xanımın obrazı idi (söhbət Mirzə Fətəli Axundzadənin "Sərgüzəşti-vəziri-xani-Lənkəran" komdiyasından gedir).\nDəfələrlə oynayardım onu. Ziba xanım vəzirin birinci xanımıdır. Özünü ərinə daha çox istətmək üçün, ikinci xanıma acıq verməyə çalışırdı, onu incidirdi, vəzirlə ikinci sevgilisinin arasını vurmağa çalışırdı. Sonda Ziba xanım vəzir tərəfindən döyülür və vəzir onu atıb, ikinci sevgili xanımı ilə qalır.\nDüzdür, özüm həyatda ara vuran deyiləm, amma o obrazı çox sevdim. Mənə bu hərəkətli obraz qəribə gəlirdi və xoş idi. Bizim üçün bütün obrazlar hələ ki, tələbə olduğumuza görə, öz seçimimiz yox, müəllimin seçimi olur. Müəllimlər obrazları elə bölməyə çalışırlar ki, biz onu gələcəkdə də səhnədə oynaya bilək.\nMilli geyim rahatdır, amma...\nTamaşada milli geyimdə çıxış etməli idim. Geyim rahatdır, amma çox uzun və ağırdır, yerimək çətin idi. Hərəkətlərimiz çox olduğuna görə - biz səhnədə rəqs edir, qaçır, yıxılırdıq və bu geyimdə bütün hərəkətləri etmək bəzən narahat olur.\nMəşqlərdə də, əsas tamaşaya öyrəşmək üçün həmin paltarları geyinməli idik. Hətta hündür ayaqqabılardan imtina etdik, paltarımızın ətəyi altında qalırdı.\nBunlara baxmayaraq, səhnəyə çıxmağı planlaşdıranda, həmin paltarı iki dəqiqə ərzində geyinməyi və səhnəyə çıxmağı bacarmalı idik. Paltarlar düymə ilə yox, qarmaqla bağlanırlar, sıra ilə bir-birimizin arxasında düzülürdük, hərəmiz qarşısındakının paltarını düymələyirdi.\nÜmumiyyətlə, tamaşa zamanı səhnə arxası dəhşət olur, aləm bir-birinə qatışır. Bir tamaşa ərzində obrazlar dəyişdiyinə görə öncədən hazırlaşmaq mümkün deyildi.\nObraz vəzirin birinci xanımı olduğuna görə lap çox bəzənmişdim - sırğa, qolbaq, boyunbağım da var idi. Rəqs edəndə qolbaqlarımın səsi fikirlərimi yayındırırdı.\nHələ ki, oynamağı arzuladığım obraz yoxdur. Özüm teatrlara çox gedirəm. AzDramada "Ölülər" tamaşasına baxdım, "Almaza" baxdım, çox maraqlı idi. Hərdən aktyorlarının oyununu müşahidə edərkən, özümü də həmin səhnədə təsvir edirəm: "Mən bu rolu belə yox, belə oynayardım" və ya "Daha yaxşı yarada bilərdim". Özünü tamaşaçıların arasında görmək çox gözəl hissdir.\nAdətən klassik əsərləri yeni üslubda müasirləşdirib tamaşa hazırlayırlar. Düzdür, elə olur ki, klassik tamaşalar daha maraqlıdır, amma yeniləşmiş şəkildə tamaşaçılara, indiki düşüncəyə daha uyğun olur.\nÖzüm də gələcəkdə universitetdə müəllim qalıb çalışmaq istəyərdim. Özümü həm də teatrın səhnəsində də görürəm. Çox vaxt gənc aktyorlar kinolara, seriallara da üz tutur. Mən canlı səhnəyə üstünlük verirəm. Kino kadrlarla çəkilir, montaj və dublyaj olunur - bu, mənə süni gəlir".\nHəyatın gözünə dik baxıram\nMəncə insanın anası, atası olmaya bilər. Ancaq buna baxmayaraq, mübariz olmaq lazımdı. Hərdən fikirləşirəm ki, ana-ata insana hər zaman lazımdı, nəinki uşaq vaxtı, qocalıqda da. Amma olmayanda olmur, bu da mənim qismətim idi ki, belə gətirib, atamı-anamı itirdim.\nÇalışdığım qədər həyatın gözünə dik baxıram, yaşım az ola bilər, amma heç vaxt istəmərəm ki, mənim çəkdiyim acıları bir başqası çəksin.\nDüzdür, minlərlə insan kimsəsizdir, hərdən onları fikirləşib deyirəm: "Mən nədən narazı ola bilərəm ki? Həyatda istədiklərimin ardıyca gedib əldə edirəm, sevdiyim insanlar mənim əhatəmdədi, sevdiyim sənət üzrə təhsil alıram, insan nankor olmamalıdı. Düzdür, ana-atasız böyümək ağrı verir, uşaq yaşlarında itirəndə, daha çox ürəyi göynədir.\nElə vaxt olur ki insanlara hayqıraraq demək istəyirəm ki, insan anasız-atasız ola bilər, dəstəksiz ola bilər, bu, o demək deyil ki, sən həyatdan əl çəkməlisən, "onlar yoxdur, mən də yoxam" deyə bir anlam olmamalıdır. Yaşım az olsa da, həyatdakı sınaqlarım mənə hayata necə yanaşmağı öyrədir."\nVideo, "Əsa" teatrı Azərbaycanda əlilliyi olan və olmayan insanların birgə yaratdığı ilk teatrdır\nİlham Əliyev yeni nazirə: "Verilən tapşırıq bəzi hallarda müəyyən müddət ərzində icra edilir, ondan sonra icra edilmir, ya da ki, unudulur"\nBu günün xəbərləri: Ermənistan Prezidenti xəstəxanadan buraxılıb, Xırdalanda partlayışla bağlı cinayət işi açıldı\nAzərbaycan Prezidentinin xüsusi nümayəndəlikləri yaradılıb\n"Kimsə özünü toxunulmaz hesab etməsin" - İlham Əliyev deyib, Hadrutda saxlanılmış erməni hərbçilərlə bağlı fikir ayrılığı


Kürdəmirdə bostan-tərəvəz məhsulları 35-40 faiz ucuzlaşıb - AZƏRTAC – Azərbaycan Dövlət İnformasiya Agentliyi\nKürdəmirdə bostan-tərəvəz məhsulları 35-40 faiz ucuzlaşıb\nSon günlər Kürdəmirdə bostan-tərəvəz məhsullarının qiymətlərində xeyli ucuzlaşma müşahidə olunur.\nAZƏRTAC xəbər verir ki, bostan-tərəvəz məhsullarının bolluğu ilə əlaqədar bazarlarda satış qiymətlərində xeyli ucuzlaşma var. Belə ki, indi istehlakçılara pomidor 25 qəpik, xiyar 40 qəpik, qarpız və yemiş 10 qəpik qiymətə təklif edilir.\nÜmumiyyətlə, son günlər bostan-tərəvəz məhsulları 35-40 faiz ucuzlaşıb.\nRayon icra hakimiyyətindən verilən məlumatda bildirilib ki, cari mövsümdə bölgədə 4059,3 hektar sahədə bostan, 2475,2 hektarda isə tərəvəz məhsulları əkilib-becərilib. Hazırda məhsul yığımı davam edir.\nAZERTAG.AZ :Kürdəmirdə bostan-tərəvəz məhsulları 35-40 faiz ucuzlaşıb


Arif Əsədov yeni komitədə təmsil olunacaq » Football-plus.az\n12 okt 21:40aktual\nArif Əsədov yeni komitədə təmsil olunacaq\nHakimlər və Hakim-İnspektorlar Komitəsinə rəhbər təyin olunan Frits Stuxlik jurnalsitlərlə ilk görüşündə iki həftə ərzində yeni komitə formalaşdıracağını bildirmişdi. Avstriyalı mütəxəssisin təyinatından az qala bir ay ötsə də, hələ ki bu yöndə heç bir rəsmi açıqlama yoxdu. Komitədə neçə nəfərin təmsil olunacağı, Stuxlikin kimlərə etimad göstərəcəyi AFFA rəhbərliyi tərəfindən məxfi saxlanılır. Buna baxmayaraq, ictimaiyyətə ara-sıra müəyyən informasiyalar sızır. Belə ki, bugünlərdə əldə etdiyimiz məlumata görə, avstriyalı funksionerin kadrlarından biri Arif Əsədov olacaq. “Neftçi” ilə ölkə çempionluğunu bayram edən, bir ara assosiasiyanın təşkil etdiyi məşqçi kurslarında dərs deyən, ötən mövsüm birinci divizionda “Sabah”ı çalışdıran Arif bəy bundan sonra əmək fəaliyyətini Hakimlər və Hakim-İnspektorlar Komitəsində davam etdirəcək.\nSöylənilənlərə aydınlıq gətirmək üçün Əsədovla əlaqə saxladıq: “Mənə AFFA-dan təklif gəlib, həmin iclasda da iştirak etmişəm. Assosiasiya rəhbərliyi yeni formalaşan komitədə təmsil olunmağımı istədi. Qeyd etdiyim toplantıda AFFA-nın baş katibi Elxan Məmmədov çıxışında bildirdi ki, komitə yenidən formalaşdırılacaq. Baş katib məşqçilərin bu qurumun işində yaxından iştirakının vacibliyini diqqətə çatdırdı. Fikrimcə, baş katibin irəli sürdüyü təklif düzgün addımdı. Bəzən məşqçilərlə bağlı həddən artıq sərt cəzalar tətbiq olunur. Xırda bir anlaşılmazlığa və ya səhvə görə çalışdırıcı 3-4 oyun texniki zonadan uzaqlaşdırılır. Təbii ki, bu da çox vaxt həmin komandanın növbəti oyunlarda yaxşı çıxış etməməsinə səbəb olur. Və son nəticədə məşqçi iş yerini itirir. Bizləri başa düşmək lazımdı. Səhvi hamı edir. Məşqçi də, hakim də. Gərək bir-birimizin işinə hörmət qoyaq. İlboyu çəkdiyimiz əziyyət bir hakimin hansısa səhvinə görə heç olmamalıdı. Futbol adamlarıyıq, bu sahənin dərinliklərini və incəliklərini bilirik. Fikrimcə, tövsiyələrimizlə yeni komitənin işini daha yaxşı qurmasına kömək edə bilərik”.\nStuxlik Xaqani Məmmədovun otağında oturur Anar Salmanovun reaksiyası gecikmədi Stuxlik qovulanları başına topladı AFFA Hakimlər Komitəsi ilə Hakim-İnspektorlar Komitəsini birləşdirir Hakim-inspektorlar Komitəsində “yarpaq tökümü”


İlham Əliyev parlamenti buraxıb təkrar Prezident seçkilərinə gedəcək | 24saat\nİlham Əliyev parlamenti buraxıb təkrar Prezident seçkilərinə gedəcək\nİlham Əliyevin Milli Məclisi də buraxacağı bildirilir\nMilli Məclis Aparatının rəhbəri Səfa Mirzəyev konstitusiyaya dəyişiklikləri şərh edib. Report-un məlumatına görə, Səfa Mirzəyev prezidentlik müddətinin 7 ilə qaldırılmasına belə münasibət bildirib: “Həyat çox dinamikləşib.BUNLARA DA BAXIN\nƏvvəllər beş il insana bir ömür kimi gəlirdi. Indi beş il elə gəlib keçir ki, heç bilinmir nə zaman keçdi. Çünki görülən, görüləcək işlər çoxdur, tələblər yüksəkdir. Bu tendensiya o ölkələrdə əmələ gəlir ki, orada hələ tam oturuşma olmayıb və inkişaf perspektivləri çoxdur. Yəni, həmin yerdə o qədər görüləsi işlər var ki, bunu üç, dörd, ya 5 ilə sığdırmaq çətin məsələdir”.\nSəfa Mirzəyev bu fikirləri gülüş doğurur. Çünki Ilham Əliyev artıq 13 ildir ki, ölkə başçısıdır. Məgər Ilham Əliyevə hər hansı müsbət görmək üçün bu müddət bəs eləmir? Bu 13 ildə heç bir sahədə inkişaf gözə çarpmır. Nə Qarabağ problemi həll olunub, nə insan haqları sahəsində vəziyyət ürəkaçandır, nə də iqtisadi sahədə irəliləyiş var. Qarabağ məsələsi dalana dirənib. Insan haqları sahəsinin hansı vəziyyətdə olduğunu bilmək üçün siyasi məhbusların sayı kifayət edir. Iqtisadi sahəyə gəlincə, böhran getdikcə dərinləşməkdədir. Hər gün hansısa şirkət, bank fəaliyyətini dayandırır.\tSəfa Mirzəyev həmçinin bildirib ki, konstitusiyaya təklif edilən yeni dəyişikliklər həm Azərbaycanda, həm də dünyada baş verən qlobal dəyişikliklərlə bağlıdır: “Həyat günbəgün inkişafdadır. Yəni, elə dəyişikliklər baş verir ki, insanların çoxu 1 il öncə bunu gözləmirdi. Dövlətin də əsas qanunu cəmiyyətdə baş verən dəyişikliklərdən kənarda qala bilməz. Sözsüz ki, buna reaksiya verməlidir”.\nSəfa Mirzəyevin bu fikirləri belə mülahizə yürütməyə əsas verir ki, Azərbaycan hakimiyyəti Türkiyədə və region ölkələrində baş verənlərdən ciddi narahat olub. Digər tərəfdən, Ilham Əliyev komandasına inanmır və super səlahiyyətlər əldə etməklə özünü gələcəkdə baş verə biləcək təhlükələrdən sığortalamaq istəyir.\nBu arada redaksiyamıza daxil olan məlumata görə, referendumdan az sonra prezident seçkilərinin keçirilməsi planlaşdırılır. Yəni, Ilham Əliyev 2018-ci ili gözləmək istəmir. Məlumatda bildirilir ki, Ilham Əliyev prezident seçildikdən sonra Milli Məclisi buraxacaq və yeni parlament formalaşdıralacaq.


Əsərlərinin qəhrəmanlarına uduzanlar...\n2021, 23 Sentyabr, Cümə axşamı, Bakı vaxtı 22:08\n"Bir vaxt güldüklərinə indi mədhiyyələr yazır, min bir bulaqdan su gətirib əl-üzünü yuyur, gündən-günə tənqid etdikləri cahilliyə, xurafata yuvarlanır, öz əsərlərinin qəhrəmanlarına çevrilir, uduzurlar. Məcburdurlar, qınamıram. Bəlkə də məcburdurlar, amma münafiq kimi ölmək asan gəlməsin sizə..."\nElə düşünmürəm ki, hamıdan çox bilirəm. Bu fikri Sokratın "mən bir şeyi bilirəm ki, heç nə bilmirəm" tezisinin davamı kimi düşünək. Bəlkə də yersiz ifadədir, bəlkə də sizə dəxlisiz gələcək, amma istədim, yazıma öz cümləmlə başlayım. Bəlkə də özümü hamıdan ağıllı bildiyim üçün: Hamıdan çox bilən adamlar yalan danışır, hətta, ən çox bilənlər də...\nBəlanın böyüyü - o ən çox bilənlərindir. Hər gün oxuyur, hər gün nəsə öyrənir, amma danışanda, yazanda fikirlərini bir araya toplaya bilmirlər. Çox yerdə rast gəlmişəm, siz də qarşılaşmısınız, əminəm.\nBir tanışım var, belələri haqqında danışanda "oxuduğunun özünə də xeyri dəyməyən adamlar" deyir. Məncə, düz deyir. Belələri sadəcə beyinlərini "informasiya zibilliyi" kimi istifadə edirlər. Dırnaqdakı ifadəni kompüterin "korzina"sı kimi düşünə bilərik.\nBuna da bax: "Elçinlə mehriban olsaydım, bu saat hansısa nazirlikdə işləyirdim"\nHərdən düşünürəm, onlar ona görə mövcuddurlar ki, dünyanı "fikir zibilliyi" başına almasın. Mənasız, boş fikirləri yığır və zaman-zaman dağınıq şəkildə kimlərəsə ötürürlər. Ağlı olanlar onlardan aldıqları bilgiləri yazıb, suya, ağaca, işığa danışıb canını qurtarır, ağlı olmayanlar isə bu azmış kimi, əlavə kitablar oxuyur, daha da çıxılmaza sürüyür özünü...\nQazaxda var idi bir beləsi. Ağzını açanda göyün yeddinci qatından dəm vururdu. Nurlu adam idi, o söhbət edəndə camaat dizinin dibini kəsdirib qulaq asırdı. Çox şeydən danışırdı, çox şeydən. Birini qoyub o birinə keçirdi, danışdıqlarının hamısı düz idi, amma ümumilikdə dünya və dünyanın düzəni haqqında səhv qənaətdə idi.\nYəni analizi düz deyildi. Bir azca da irəli getsən, qayıdıb sənə deyəcəkdi, bu "demokratiya" söhbətini Amerika özü ortaya atıb. Atıb ki, dünya biri-birini qırsın, özləri isə yaşasın kef-damaq içində. Bildiyiniz AzTv modeli və yaxud yumruqla işləyən televizor...\n...Ömrünü yeyib-içməkdə keçirmişdi. Axır illər qocalıb dayanmışdı. Bir neçə dəfə bizimlə çay süfrəsində söhbət etdiyi yerdə mürgüləyib yatmışdı. Bir sözlə, yaman əldən düşmüşdü, heyi qalmamışdı, amma çənəsi saz idi, ayıq olanda ağlına nə gəldi danışırdı, yorulmamaq əldə deyildi.\nO da tanışım dediyi kimi, qazandığı savadın, oxuduğu kitabların özünə belə xeyri (nə maddi, nə mənəvi) olmayan adamlardan olduğu üçün evi yox idi. Ömrü boyu evlənməmişdi, yersiz, yiyəsiz idi. Məsciddə sığınacaq vermişdilər, imana gəlmişdi.\nÖləndə də nəşini rayon camaatı götürdü yerdən. Düzü, çox adamın xəbəri olmadı. Hər gün şəhərə gedib-gələn, gündə əlli dəfə məscidin qarşısından keçən mənim belə... Beş-on dost-tanış, bir də beş-üç məscid əhli... bilib.\nMən ona yanmıram. Ona yanmıram ki, kişini torpağa tapşırmağa az adam gəlib, dəfn mərasimi urvatsız olub. Yandığım odur ki, o, cavanlığında qatı ateist olmuşdu. Hər halda, tanıyan adamlar belə danışırlar. Hətta, içki içib xurafat əhlini, yüz yolun yolçusu olan mollaları ifşa etdiyi üçün haqqında "müasir Kefli İskəndər" də deyirmişlər.\nDin haqqında hədsiz çox oxumuşdu, rayondakı dindarları da tanıyırdı, onların özlərindən də yaxşı. İçki haqqında da çox oxumuşdu, həm də onun fəsadlarını, xarakteristikasını biləcək qədər çox. Amma bildiklərini bir yerə cəm eləyib düşünə bilmədi. Gün-güzəranını gözünün qabağına gətirmədi.\nBelə danışmağı sevmirəm, amma burada pafos hökmən olmalıdır: uzağı görə bilmədi. Bilmədi ki, içki onu içib güldüyü xurafatın ayağına salacaq. Yox, buna "İlahi ədalət" donu geyindirməyin. Hərçənd, o özü də "İlahi ədalət" olduğunu düşünürdü. Dünüşürdü ki, tanrı onu cəzalandırıb. Amma məsələnin çox bəsit bir izahı var: serroz.\nBəli, onun canını qocalıqdan da çox serroz əymişdi. Yaşıdlarının yaşadığını, yaşadıqları bir yana yeyib-içib cavan oğlan kimi hərəkət etdiklərini nəzərə alsaq, yanılmıram. Bəlkə özü də mənim kimi düşünürdü, amma nə edəsən ki, məsciddə yaşamağa məcbur idi.\nBu gün ədəbi və ictimai cameədə də o adamın taleyini yaşayan şair və yazarlar var. Bir vaxt güldüklərinə indi mədhiyyələr yazır, min bir bulaqdan su gətirib əl-üzünü yuyur, gündən-günə tənqid etdikləri cahilliyə, xurafata yuvarlanır, öz əsərlərinin qəhrəmanlarına çevrilir, uduzurlar. Məcburdurlar, qınamıram. Bəlkə də məcburdurlar, amma münafiq kimi ölmək asan gəlməsin sizə...\nBuna da bax: Rasim Qaraca: “Ay şair, eşqə dair...”\n...Elə düşünmürəm ki, hamıdan çox bilirəm. Bu fikri Sokratın "mən bir şeyi bilirəm ki, heç nə bilmirəm" tezisinin davamı kimi düşünək. Bəlkə də yersiz ifadədir, bəlkə də sizə dəxlisiz gələcək, amma istədim, yazıma öz cümləmlə başlayım. Bəlkə də özümü hamıdan ağıllı bildiyim üçün.


“Azərbaycan Televiziya və Radio Verilişləri” QSC-də 2019-cu ilin yekunları ilə bağlı toplantı keçirilib - AZƏRTAC – Azərbaycan Dövlət İnformasiya Agentliyi\n“Azərbaycan Televiziya və Radio Verilişləri” QSC-də 2019-cu ilin yekunları ilə bağlı toplantı keçirilib\n“Azərbaycan Televiziya və Radio Verilişləri” Qapalı Səhmdar Cəmiyyətində (QSC) 2019-cu ilin yekunları ilə bağlı toplantı keçirilib. Bu barədə AZƏRTAC-a AzTV-nin Sosial media və ictimaiyyətlə əlaqələr şöbəsindən bildirilib.\nQSC sədri Rövşən Məmmədov toplantıda il ərzində görülən işlərlə bağlı məlumat verib. Bu il QSC-də ümumilikdə 56 yeni verilişin açıldığını deyən R.Məmmədov yeni verilişlərin 32-sinin AzTV, 12-sinin Mədəniyyət TV, 12-sinin isə İdman TV-də fəaliyyət göstərdiyini bildirib.\nHesabatda o da qeyd edilib ki, hər 3 kanal (AzTV, Mədəniyyət TV və İdman TV) rebrendinq olunub, bütün qrafiklər yenilənib. İl ərzində QSC-də, həmçinin 32 yeni film hazırlanıb ki, onlardan 11-i siyasi, 25-i Telefilmin məhsulu olan bədii filmdir. Doqquz film isə istehsaldadır.\nBundan başqa il ərzində 17 yeni studiya tikilib. Xüsusən də yayım sistemini rəqəmsallaşdırmaq və HD sistemə keçid üçün yeni server sistemi və server otaqları quraşdırılıb ki, görülən işlər nəticəsində gələn il AzTV-ni HD yayım sisteminə keçirmək mümkün olacaq.\nDiqqətə çatdırılıb ki, 16 HD kamerası və canlı bağlantıları təmin etmək üçün 2 ədəd “Dejero” markalı portativ strim avadanlığı alınıb. 69 ədəd mikrofon, 1 ədəd dron, 90 kompüter alınaraq istifadəyə verilib. Yaxın günlərə isə 10 yeni avtomobil də alınaraq avtotəsərrüfata təhvil veriləcək. 2019-cu il yanvar ayından noyabr ayına qədər müddətdə minə yaxın əməkdaşın əməkhaqqı artırılıb, qonorar artımı isə 96 faiz təşkil edib.\nUzun fasilədən sonra bu il Teleakademiyanın fəaliyyətində də irəliləyiş olduğu bildirilib. R.Məmmədov qeyd edib ki, Teleakademiyaya il ərzində 153 nəfər qəbul olunub ki, onlardan da 73-ü məzun adını qazanıb. Həmin məzunlardan 21-i müqavilə əsasında QSC-də işə qəbul olunub.\nDaha sonra qarşıda duran məsələlərin həllinə toxunulub, yeni planlardan danışılıb. Bildirilib ki, QSC-də 3 mərtəbədən ibarət pavilyon və qonaq otaqlarının tikilməsi, TV binasında və radioda təmir-bərpa işlərinin həyata keçirilməsi, əməkdaşların qonorarlarının artırılması qarşıda duran planlara daxildir.\nRövşən Məmmədov deyib ki, görülən bütün işlərin və qarşıda duran strateji planların reallaşması, ilk növbədə, dövlətin Azərbaycan Televiziyasına xüsusi diqqət və qayğısından qaynaqlanır. Prezident İlham Əliyevin müvafiq sərəncamlarına əsasən il ərzində ayrılan vəsaitlər televiziyanın əməkdaşlarının maddi rifahının daha da yaxşılaşması, həmçinin zəruri texniki avadanlıqların alınması, TV-nin fəaliyyətinin keyfiyyət və məzmunca yeni inkişaf mərhələsinə qədəm qoyması baxımından mühüm önəm kəsb edir. Məhz bu diqqət və qayğı Azərbaycan TV və Radio Verilişləri QSC-ni öz işini daha peşəkar, məzmunlu və ən əsası, müasir prinsiplər üzərində qurmağa stimullaşdırır.\nSonda Azərbaycan Prezidenti tərəfindən təltif olunan bir qrup televiziya və radio əməkdaşının mükafatları təqdim edilib. Göstərilən diqqət və qayğıya görə Azərbaycan Prezidenti İlham Əliyevə və birinci xanım Mehriban Əliyevaya QSC kollektivi adından minnətdarlıq bildirilib.\nAZERTAG.AZ :“Azərbaycan Televiziya və Radio Verilişləri” QSC-də 2019-cu ilin yekunları ilə bağlı toplantı keçirilib


Lent.az | Ailə | Cinsi “əjdaha”: o, təkcə köməyə gəlmir, həm də öldürür...\n20 İyun 2017 / 22:25\nCinsi iqtidarsızlıq kişilərin qorxulu kabusudur. Bu problemi müəyyən yaş həddindən sonra bütün kişilər yaşayır. Onu aradan qaldırmaq üçün tarix boyu müxtəlif yollar düşünülüb. Bu istiqamətdə konkret addım isə ilk dəfə 1998-ci ildə Pfizer tərəfindən atılıb. O, kişilərdə iqtidarsızlıq problemini həll etmək üçün viaqra preparatını ixtira edib.\nAzərbaycanda, adətən, kişilər bu tipli problemlərlə bağlı həkimə müraciət etməyə utanırlar. Bu cür yanaşma isə çox zaman ailələrin dağılmasına səbəb olur. Bunu nəzərə alaraq, Ailem.az mövzu ilə bağlı mütəxəssis rəyi öyrənib.\nPenisin sərtləşməməsi və ya cinsi əlaqə üçün kafi müddətdə sərt qala bilməməsi (empotans) müəyyən səbəblərdən yarana bilər. Bu səbəblər psixoloji amillə bağlı olduğu qədər damar problemləri ilə də əlaqəli ola bilər.\nAndroloq-seksopatoloq Kamil Baxşıyevin sözlərinə görə, viaqra cinsi əlaqədən 1 saat əvvəl qəbul edilməlidir. Preparatın təsiri qəbul edildikdən 30 dəqiqə sonra başlayıb, 4 saat müddətində davam edir: “Ancaq hansı dərmanın seçilməsi və dozası həkim tərəfindən müəyyən edilməlidir. Doza təklifi 25 mg-dır. Bəzi xəstələrə bu doza 50 və ya 100 mg-a qədər yüksəldilir. Yəni ereksiya problemi olan şəxs özbaşına bu dozanı yüksəldə bilməz. Çünki viaqranın əks təsirləri də çoxdur”.\nMütəxəssis bildirir ki, viaqra istifadə edən şəxslərin arteriyalarında genişlənmə olduğu üçün baş ağrısı, baş gicəllənməsi kimi əlamətlər müşahidə edilə bilər. Dərman üzdə qızarma, burun axıntısı, burun tutulması, mədədə yanma, görmədə bulanma, işığa qarşı həssaslıq da müşahidə edilə bilər. Doza yüksəldikcə, əks təsirləri də artır. Ümumiyyətlə, dərmanı gündə bir dəfədən artıq istifadə etmək zərərlidir: “Qaraciyər, böyrək probleminiz varsa və yaşınız 65-dən çoxdursa, həkim sizə 25 mg-dan artıq doza məsləhət görməyəcək. Çünki bu, həyati təhlükə daşıyır. Viaqra təzyiqi saldığı üçün təzyiq problemi olanlar ondan istifadə etməməlidir. Viaqra istifadə etməzdən öncə mütləq həkim müayinəsindən keçməlisiniz. İqtidarsızlığın səbəbi müəyyən edildikdən sonra xəstəyə viaqra yazıla bilər. Leykemiya, anemiya və s. bu kimi qan xəstəlikləri olanlar, infarkt keçirənlər, iflic, beyin qansızması keçirənlərə viaqra istifadə etmək olmaz”.\nBəzən kişilər ereksiya problemi yaşamasalar da, “daha yaxşı” olmaq üçün viaqra istifadə edirlər. Həkim deyir ki, viaqraya ehtiyac olmadığı təqdirdə istifadə olunarsa, uzun müddətli ereksiya problemi yaşana bilər: “Məsələn, bir kişidə ereksiya problemi yoxdursa, normal cinsi həyatı varsa, o, ereksiya müddətini guya artırmaq üçün istifadə edərsə, bu zaman 7-10 saat ereksiya yaşana bilər ki, bu da insanın normal həyatına zərər vura bilər. Bundan başqa viaqra psixoloji asılılıq yarada bilir”.\nHəkim bildirir ki, əgər ereksiya probleminin arxasında hər hansı bioloji və fizioloji problem yoxdursa, təbii yollarla da bu problemi aradan qaldırmaq olar. Yəni viaqra əvəzinə təbii qidalarla cinsi istəyi artırmaq mümkündür. Belə ki, cəfəri, nanə, darçın, kəklikotu, vanil, xardal, kərəvəz, günəbaxan, qreypfrut, çörəkotu, yumurta, badam, qoz, püstə və fıstıq, xiyar, soğan, pomidor, bal, qarpız, kivi kişilərdə cinsi həvəsi artırır və ereksiya problemini aradan qaldırır.\nQadınlar isə cinsi həvəsi artırmaq üçün qatıq, darçın, çiyələk, şokolad, alma, üzüm, gilas, xurma, sarımsaq və zəncəfildən daha çox istifadə etməlidir: “Seks ailəni, sevgi münasibətlərini tənzimləyən faktor olduğu üçün hər bir fərd öz sağlamlığının qayğısına qalmalıdır. Seks - yemək, nəfəs almaq kimi tələbdir. Normal intim həyat yaşayan cütlüklər, ailələr davamlı olur və belə münasibətlərdə olan problemlər yataqda öz həllini tapır. Ailədə və ya sevgi münasibətlərində normal seks yaşaya bilməyən cütlüklər bunu bəhanə etməsələr də, məhz cinsi doyumsuzluq yaşadıqları üçün ayrılırlar. Çünki intim münasibət əsəbləri sakitləşdirir və bu da tərəflərdə bir-birini başa düşmək, anlamaq kimi problemləri aradan qaldırır”.\n11165 dəfə oxunub


İŞİD Mozambikdə irəliləməyə davam edir – İpmedia.info\nİŞİD Mozambikdə irəliləməyə davam edir\nZülfüqar Zülfüqarlı 15 Sentyabr 2020 3 min read\nİpmedia.info xəbər verir ki, İŞİD döyüşçüləri Afrika qitəsinin şərqindəki Mozambikdə irəliləmələrini davam etdirirlər.Təşkilat çərşənbə günündən bəri Hind okeanındakı iki adaya nəzarəti ələ keçirdi.Əvvəlki gün İŞİD-in iki avtobusda etdiyi terror hücumunda 2 nəfər həyatını itirdi.\nHərbimənbələr, İŞİD-ə mənsub olduğu şübhəli yaraqlıların Mozambikin şimalında sərnişin daşıyan iki yük maşınına hücum etdiyini bildirdi.Mənbələr, ən az 2 nəfərin öldüyü hücumun, təbii qaz yataqları ilə zəngin bölgəyə aparan yola böyük ziyan vurduğunu bildirdi.\nTerroristlərMozambikin şimal-şərqindəki Palma’dan Tanzaniya ilə sərhəd yaxınlığındakı Nangade’ye gedən iki yük maşını pusqusundadırlar.\nHərbi mənbələr hücumun Palma xaricində 40 kilometr məsafədə olduğunu, bir Mozambik ordusu zabitinin pusquda “terrorçuların yaratdığı təhlükə səviyyəsini əhəmiyyətli dərəcədə artırdığını” söylədi.\n“Bu hücumdan sonra deyə bilərik ki, əyalətdən və ölkədən təcrid olunduq; uçuşlar indi Palma’ya gedən və gedən yeganə etibarlı yoldur” deyən zabit, 75 trilyon kubmetr maye qaz (LNG) ehtiyatına sahib olan şəhərə qarşı terror təhdidini əlavə etdi.\nPalmaşəhəri, Amerikanın ExxonMobil və İtaliyanın ENI qrupları tərəfindən yatırılan Fransız neft nəhəngi Total-ın 23 milyard dollar dəyərində təbii qaz kəşfiyyatı layihəsinin əsasını təşkil edir.\nPalma’dakihərbi zabitlərdən biri bu çətin vəziyyət qarşısında “İndi qapalı qaldıq. Təhlükəsizlik müdafiə qüvvələri üsyançıları (terrorçuları) Palma’dan dəf edib Mocimboa’daki Praia’yı geri almağa qadir və gücə sahib deyil.” dedi\nTerroristlər son 3 ildə 1500-dən çox insanın həyatını itirdiyi və ən azı 250.000 insanın evlərini tərk etmək məcburiyyətində qaldığı Cabo Delgado’nun şəhər və kəndlərinə bir sıra hücumlar etdi. Bölgənin beynəlxalq okean gəmi xətlərinə yaxın strateji bir yeri də var.\nAvqustayında terror təşkilatı xadimləri, ölkənin əsas təbii qaz layihəsindən 80 km-dən az məsafədəki Cabo Delgado bölgəsindəki Mocimboa da Praia’yı nəzarətə götürdülər.\nMozambik ordusu bölgəyə nəzarəti bərpa edə bilmədiyi müddətdə İŞİD döyüşçüləri çərşənbə günü axşam Hind Okeanındakı daha iki adanı ələ keçirərək bölgədəki mövcudluqlarını gücləndirdilər.\nŞahidlərdən biri, radikalçıların “gecə balıq tutmaq üçün qayıqlarla gələrək sakinləri evlərindən qovaraq evləri yandırdığını” söylədi. Şahid “Heç kimə zərər vermədiklərini” söylədi. O, adaya hücumların şiddətlənməsindən sonra sakinlərin quru ərazilərindəki kəndlərinə qaçdıqlarını bildirdi. Ən böyük qaz ixracatçılarından birinə çevriləcəyini ümid edir, lakin terror təhlükəsi bütün layihələrini təhdid edir.\nPrevious Buker mükafatının qısa siyahısı açıqlanıb\nNext Rusiya Həmas və Fəthləri bir dam altında birləşdirə biləcəkmi?


Paytaxt məktəbliləri arasında badminton turnirinə yekun vurulub - AZƏRTAC – Azərbaycan Dövlət İnformasiya Agentliyi\nPaytaxt məktəbliləri arasında badminton turnirinə yekun vurulub\nNizami rayonunda yerləşən 12 nömrəli tam orta məktəbin idman zalında Bakı Şəhər Gənclər və İdman Baş İdarəsi və Bakı Şəhəri üzrə Təhsil İdarəsi tərəfindən paytaxt məktəbliləri arasında badminton turniri təşkil olunub.\nAZƏRTAC xəbər verir ki, Olimpiya sistemi üzrə keçirilən yarışlar həm komanda, həm də şəxsi xarakter daşıyıb.\nKomanda hesabında Xətai rayonu 260 nömrəli tam orta məktəbin komandası birinci olub. Suraxanı rayonu 104 nömrəli tam orta məktəb ikinci, Nizami rayonu 251 nömrəli tam orta məktəbin komandası isə üçüncü pillədə yer alıblar.\nŞəxsi hesabda oğlanlar arasında Səbuhi Hüseynov (Xətai rayonu) fəxri kürsünün ən yüksək pilləsinə qalxıb. Vaqif İsmayılov (Xətai rayonu) gümüş, Zaur İsazadə (Suraxanı rayonu) isə bürünc medal qazanıblar. Qızların mübarizəsində Elnurə Cəfərova (Suraxanı rayonu), Sevil Salamova (Xətai rayonu) və Təzəgül Əhmədli (Sabunçu rayonu) mükafatçılar sırasında yer alıblar.\nYarışda ilk üç yeri tutmuş komandaların üzvləri və şəxsi hesabda fərqlənmiş idmançılar Bakı Şəhər Gənclər və İdman Baş İdarəsi tərəfindən müvafiq dərəcəli diplom və medallarla təltif olunublar.\nAZERTAG.AZ :Paytaxt məktəbliləri arasında badminton turnirinə yekun vurulub\n“Qəbələ”nin cüdoçuları açıq Bakı birinciliyini dörd medalla başa vurublar


Gencede dayi ve bacioglu arasinda bicaqlasma olub – TEFERRUAT - Azadliq Xeber\nGencede dayi ve bacioglu arasinda bicaqlasma olub – TEFERRUAT\nGəncədə dayı və bacıoğlu arasında bıçaqlaşma olub - TƏFƏRRÜAT\n28 Yanvar, 2018 06:52 xeber – Gəncə şəhərində baş verən bıçaqlanma ilə bağlı bəzi təfərrüatlar məlum olub.\n“Report”un Qərb bürosu xəbər verir ki, hadisə dayı və onun yeniyetmə bacısı oğlu arasında qeydə alınıb.\n2001-ci il təvəllüdlü Gəncə şəhər sakini İsmayılov Arzu Qalib oğlu 1989-cu il təvəllüdlü dayısı İsmayılov Elnur Arzu oğlu ilə mübahisə edib. Mübahisə tərəflər arasında əlbəyaxa davaya çevrilib. Nəticədə onlar bıçağa əl atıblar. Bu zaman bacıoğlu Arzu bıçaqla dayısı Elnurun boğaz nahiyəsinə xəsarət yetirib. Elnur isə buna qarşılıq verərək Arzunun qarın nahiyəsinə bıçaq zərbəsi endirib. Yaralıların hər ikisi təcili xəstəxanaya çatdırılıb.\nElnurun vəziyyəti yüngül olduğundan ona ambulator yardım göstərilib. Bacıoğlu Arzunun vəziyyəti orta-ağırdır.\nGəncə. 28 yanvar. REPORT.AZ/ Gəncə şəhərində qohumlar arasında bıçaqlanma hadisəsi baş verib.\n“Report”un Qərb bürosu xəbər verir ki, 2001-ci il təvəllüdlü Gəncə şəhər sakini İsmayılov Arzu Qalib oğlu dayısı tərəfindən bıçaqlanıb.\nYaralı əməliyyat edilib, vəziyyətinin orta-ağır olduğu bildirilir.\nEyni zamanda hadisə zamanı daha bir nəfər – 1989-cu il təvəllüdlü İsmayılov Elnur Arzu oğlu da bıçaq xəsarətləri alaraq xəstəxanaya yerləşdirilib.


“Dayanıqlı inkişaf: Həmkarlar ittifaqlarının vəzifələri və perspektivləri” mövzusunda seminar Hadisə\n11 Sentyabr 2017 14:12\nSentyabrın 11-də Bakıda Azərbaycan Həmkarlar İttifaqları Konfederasiyasının (AHIK) və Beynəlxalq Əmək Təşkilatının (BƏT) təşkilatçılığı ilə "Dayanıqlı inkişaf: Həmkarlar ittifaqlarının vəzifələri və perspektivləri" mövzusunda seminar keçirilib. Azərbaycan Həmkarlar İttifaqları Konfederasiyası sədrinin müavini İlyas Əliyev tədbirdə çıxış edərək bildirib ki, Dayanıqlı İnkişaf Proqramı dünyanın 193 ölkəsini əhatə edir. Bütün ölkələrdə olduğu kimi, Azərbaycanda da Dayanıqlı İnkişaf Məqsədlərinin (DİM) icrası üzrə fəaliyyətə onların və əlaqədar hədəflərin milliləşdirilməsindən və ölkənin inkişaf gündəliyinə daxil edilməsindən başlanılıb. Azərbaycanda DİM-lərin və onlara uyğun olaraq müəyyənləşdirilmiş hədəf və göstəricilərin milliləşdirilməsi və ölkənin inkişaf gündəliyinə daxil edilməsi məqsədilə işçi qrupları və tərəfdaşlarla birgə hazırda ölkəmizdə qüvvədə olan strategiyalar, proqramlar və digər siyasət sənədləri nəzərdən keçirilir və boşluqların aradan qaldırılması üçün planlar hazırlanır.\n"2030 Gündəliyi"nin milli və yerli səviyyələrdə yer alması və inkişafı üçün milli, regional və yerli planlara, müvafiq olaraq büdcə ayrımlarına inteqrə edilməsi nəzərdə tutulur. Azərbaycanda DİM-lərin inkişaf gündəliyinə daxil edilməsi və milliləşdirilməsi işini tamamlamaq, о cümlədən bu istiqamətdə hazırlanmış sənədlərin layihələrini və müvafiq fəaliyyət planlarını müzakirə edib ümumi razılığa gəlmək və təsdiqləmək üçün bütün maraqlı tərəflərin səlahiyyətli nümayəndələrinin iştirakı ilə yüksək səviyyəli bir forum keçirilməsi də planlaşdırılır. BMT-nin ölkəmizdəki nümayəndəliyi bu tədbirin təşkilinə dəstək göstərmək niyyətini bildirib.\n2016-cı ilin sentyabrında BƏT və sosial tərəfdaşların iştirakı ilə "Azərbaycan Respublikasının 2016-2020-ci illər üçün Layiqli Əmək üzrə Ölkə Proqramı" işlənib hazırlanıb və qəbul edilib. Bu proqramın və ölkədə layiqli əməyin həyata keçirilməsində həmkarlar ittifaqlarının rolu, vəzifələrinin müəyyənləşdirilməsi məqsədilə AHİK-in İcraiyyə Komitəsi "Azərbaycan Respublikasının 2016-2020-ci illər üçün Layiqli Əmək üzrə Ölkə Proqramı" ilə bağlı Azərbaycan Həmkarlar İttifaqları Konfederasiyasının Konsepsiyası qəbul edilib. Konsepsiyada həmkarlar ittifaqlarının həyata keçirəcəyi tədbirlər və səkkiz istiqamət üzrə görəcəyi işlər müəyyənləşdirilib. Sonra "Dayanıqlı inkişaf: Həmkarlar ittifaqlarının vəzifələri və perspektivləri" mövzusunda təqdimat olub.


Dostlarınıza və Həmkarlarınıza Toyunuza Dəvət Olmayacaqlarını necə izah edin - Toy - 2022\nDostlarınıza və Həmkarlarınıza Toyunuza Dəvət Olmayacaqlarını necə izah edin\nQonaq siyahınız tamamlandı və qeydlər tarix möhürlənməyə hazırdır. Ancaq kömək edə bilməzsiniz, ancaq qarşıdakı toy haqqında deyil, həm də o insanlar haqqında hər cür duyğu hiss edə bilərsiniz olmaz dəvət almaq.\nBüdcəniz və ya məkan məhdudiyyətlərinizdən və ya sadəcə ümumi toy planlarından asılı olmayaraq, tanıdığınız hər bir insanı qəbul edə bilməyəcəyinizi və dostlarınızdan iş yoldaşlarınıza qədər biləcəyinizi bilsəniz də, bilin qonaqlar siyahısında olmadığı hər cür yöndəmsiz ola bilər.\nHəyatınızdakılara, sizin üçün nə qədər əhəmiyyətli olmasına baxmayaraq, qazanc və ya toy dəvətnaməsi gözləməmələri barədə məlumat verməyin ən yaxşı yollarını tapmaq üçün oxuyun.\n1. Ən çox fərqlənən insanlara əlyazma notası göndərin\nQonaqlar siyahısına ləkə tapmayan insanlara dəvət olunmadığını bildirməyin daha asan olmasına baxmayaraq, xüsusi bir qeyd ilə qayğı göstərdiyiniz insanlara müraciət etmək üçün bəzi günahları aradan qaldırmağa kömək edə bilər.\nBir Şaxta Bağlantının sahibi Katherine Frost deyir ki, dəvət olunmayan insanlar sizə dəvət edə biləcəyiniz qədər yaxındırlar, amma edə bilmirlərsə, əllə yazılmış bir qeyd almalıdırlar. Şaxta aşağıdakı dil təklif edir:\nHörmətli Jay və Mayk,\nSizi toy şənliyimə salamlamaq istərdim və sizi əhatə edə bilməyəcəyimə görə məyus oldum. (FiancГ © adı) və mən bir-birimizə _______ (ev qənaət etmək) adı ilə toy qonaqlarımızın siyahısına yalnız çox yaxın ailələrin daxil olacağını vəd etmişəm.\nZəhmət olmasa seçimimizi praktikdən başqa bir şey kimi şərh etməyin. Bu, sizin üçün olan həqiqi sevgi və məhəbbətin göstəricisi deyil. Ümid edirəm ki, dördümüz bir araya gələrək başqa bir vaxt özəl qeyd edə bilərik. (Və gizli bir toy videosu və ya bal ayı fotoşəkilləri gətirməyəcəyimizə söz veririk!)\n2. Yaxın olduğunuz və ya hər biri ilə danışdığınız hər bir işçiyə şəxsi elektron poçt göndərin\nHəmkarlarla münasibət qurarkən qaydalar bir az fərqlidir. Əlbəttə ki, başqalarından daha yaxın olduğunuz ofis adamları var. Bu münasibətlər üçün Frost, qəhvə üzərində ürəkdən ürək üçün onları bir kənara çəkməyinizi və ya aşağıdakı kimi şəxsi bir elektron poçtunuzu göndərməyi təklif edir.\nOfisdə toy planlarımı müzakirə etdiyimi eşitmisiniz, buna görə də nələrin baş verdiyini sizə bildirməyimə əmin olmaq istəyirəm. Nişanlım © və mən sizi toy şənliyimizə salamlamaq istəsəm də, iştirakçıların siyahısını ən yaxın dostlarımız və ailənin üzvlərinə yönəltməliydik.\nSizə dəvət göndərə bilməyəcəyimə görə həqiqətən məyus oldum. Ümid edirəm ki, şəxsi və peşə münasibətlərimi necə qiymətləndirdiyimə dair heç bir əksini tapmadığını başa düşürsən.\nÜmid edirəm ki, FiancГ © və səni bal ayımızdan bir müddət sonra nahara aparmağa icazə verərsən. (Söz verirəm ki, sizi darıxdırıcı bal ayı fotoları ilə oturdurmayacağıq!)\n3. Yaxınlaşmadığınız ümumi işçilər\nNişanlandıqdan sonra, toy etdiyiniz barədə ofisin ətrafında söz yayılacaq və iş yoldaşları, hətta yaxın olmadığınız adamlar da qonaq siyahılarını düzəldəcəklərini güman edə bilərlər.\nFrost, yaxın olmayan iş yoldaşlarına bir qrup e-poçt göndərməyin yaxşı olduğunu söylədi. Misal üçün:\nBir çoxlarınız bildiyiniz kimi, gələn ay ailə qururam. Hamınızı dəvət edib qeyri-rəsmi bir şirkət adı / komanda adı hadisəsi etmək istəyərdim, nişanlım © və ailəm qonaqlar siyahısını ən yaxın dostlar və ailənizlə məhdudlaşdırmaq istəyirlər. (Aydındır ki, o, hamınızın bayrama qatacağınız epik əyləncəni başa düşmür!)\nCiddi şəkildə çox böyük bir toy keçirməyimi və hamınızı salamlamağımı istərdim, ancaq bu mümkün deyil. Ümid edirəm ki, bunu başa düşdüyünüz üçün hər gün gözlədiyim gözəl iş yoldaşları olduğunuz üçün hər birinizə səmimi minnətdarlığımı əks etdirmir.\nTəəssüf ki, toy planlaşdırmasının bu hissəsi daha az xoş vəzifələrdən biri olacaq, amma inşallah bu tövsiyələr ilə gözəl bir toy günü keçirə və bu münasibətlər bitdikdən sonra da uzun müddət davam edə bilərsiniz.\nCopyright 2022 \_ Dostlarınıza və Həmkarlarınıza Toyunuza Dəvət Olmayacaqlarını necə izah edin...


Azərbaycanda məktəbli qızı qaçırdılar\nGoranboy rayonunda azyaşlı qız qaçırılıb.\nBAKU.WS-in bölgə muxbirinin verdiyi məlumata görə hadisə rayonun Hazırəhmədli kəndində qeydə alınıb. İlkin məlumata görə 11-ci sinifdə təhsil alacaq (valideyinləri məktəbdən çıxarıb-red.) Elvina adlı qız mağazadan gələrkən qaçırılıb.\nƏldə etdiyimiz ilkin məlumatlara görə, hadisəni iki nəfər törədib və o şəxslərin hər ikisinin adı İlqardır. Onların yeznə qayın olduğu bildirilir. Həmin şəxslərdən biri kənd içində "Pişən" ləqəbi ilə çağrılır.\nMəhz "Pişən" məktəblini qaynı ilə birlikdə fiziki qüsurlu övladı üçün evlənmək məqsədi ilə qaçırıb.\nHazırda Goranboy rayon Polis İdarəsinə məlumat verilib, faktla bağlı araşdırma aparılır.\nAzərbaycanda 15 yaşlı qız qaçırıldı Yolu keçmək istəyən məktəblini maşın vurdu "Kamaz" "Mercedes"in üzərinə aşdı-FOTO Sığorta şirkətinin əməkdaşı 8 yaşlı qızı avtomobillə vurdu - FOTO Qohumlar arasında dava - Qayın yeznəsini döydü Goranboyda qətl - Qayınata gəlinini öldürdü - FOTO Sürücü 6 yaşlı uşağı vurub qaçdı Azərbaycanda 15 yaşlı qızı qaçırdılar - polis hərəkətə keçdi


Palitra qəzetiReAl funksioneri Gültəkin Hacıbəyliyə “faşist təfəkkürlü” dedi...\nReAl funksioneri Gültəkin Hacıbəyliyə “faşist təfəkkürlü” dedi...\nTarix: 04.09.2019 | Saat: 15:45:00 | E-mail | Çapa göndər\nSon bir neçə ayda Azərbaycan Xalq Cəbhəsi Partiyası (AXCP), eləcə də onun rəhbəri Əli Kərimlinin nəzarətində olan “milli şura” adlı qondarma təşkilatın üzvləri ilə ReAl Partiyası arasında ciddi narazılıq yaranıb. Bu narazılıq, hətta əvvəlki illərlə müqayisədə xeyli artaraq özünün pik həddinə çatıb. Bu gün isə ReAl Partiyasının icraçı katibi Natiq Cəfərli sosial şəbəkələrdə AXCP-nin və “milli şura”nın əleyhinə status paylaşıb. O qeyd edib ki, hər iki təşkilat şəxsən ona və ReAl-a qarşı qarayaxma kampaniyası aparır: “Milli şura” şəxsimə və ReAl-a qarşı qarayaxma, çamuratma kampaniyasını ərşə qaldırıb. Fikri olub, beyni olmayan bir qrup adam (sayları 100-ü keçmir, sadəcə hər birinin də 4-5 saxta profili var) küy yaradaraq fikir formalaşdırmağa çalışırlar. Və bu kampaniya birbaşa “milli şura” rəhbərliyinə daxil olan adamlar tərəfindən qızışdırılır, idarə olunur və yönləndirilir.\nHəmin siyasi düşüncə tərzinin 25 ildir daşıyıcısı olanlar zaman-zaman eyni kampaniyanı, ya öz təşkilatlarının içində olanlara, ya da digər siyasi partiyalara qarşı aparıblar. Öz partiyalarından hökumət tərəfə keçib deputat, məmur olan onlarla adam var, deyə kompleksə düşüblər, fərqli düşünən görəndə sanki havalanırlar, ağılları-bilikləri yoxdur deyə, ancaq satqın söhbəti salırlar”.\nReAl funksioneri daha sonra qeyd edib ki, onlar satqın söhbətini və qarayaxma kampaniyalarını Müsavata qarşı da aparıblar: “Müsavat Partiyası 2013-cü ildə “milli şura”dan çıxanda eyni kampaniyanı onlara qarşı da apardılar. Bu insanlar anlamırlar ki, indiki rejimə qarşı nə qədər çoxsəsli və müxtəlif müqavimət mərkəzləri olsa, bir o qədər onların özlərinə xeyirdir. Çünki, hamını gözdən salıb ortada tək qalsalar, zatən zəif durumları daha pis vəziyyətə düşəcək, məhv olacaqlar - hakimiyyət bütün gücünü tək onlara yönəldəcək. Bu, o qədər aydın məntiqdir ki, anlamırlarsa, deməli beyinləri yoxdur”.\nNatiq Cəfərli yazıb ki, “Azad Söz” verilişində Tural Sadıqlının qonağı olub, 1 saat 20 dəqiqədən çox mətləblərdən danışanda, videonun altında “milli şura”nın trollarından təhqir və söyüş yazılmasının şahidi olub: “Video ortada, girin baxın, bəziləri 2-3 cümləni kontekstdən çıxarıb yayırlar, artıq bizə, ReAl-a aidiyyəti olmayan, müstəqil insanlar da dilə gəlib cavab yazırlar ki, bu qədər yalançı olmayın. İndi irad bildirirlər ki, niyə "çətin olacaq" demişəm, bəs nə deyim, 25 ildir xalqı dolayanların, aldadanların ritorikası ilə danışım - "Gəlirik, Tindəyik, Az qaldı, Hakimiyyət çökür, Hamısı qaçmağa hazırlaşır" - beləmi danışım?! Mən belə məsuliyyətsiz və populist ola bilmirəm - siyasət budursa, tüpürüm belə yalan və pafos üzərində qurulmuş siyasətə.\nDeyəcəksiz bu yazını nədən yazdım? Cavab verim - Biz həmişə çamur atanlara və qara yaxanlara cavab olaraq belə yazılar yazırıq - Bir daha: Həmişə. İndi də “milli şura” rəhbərliyinə daxil olan Gültəkin xanım mənə qarşı status yazıb, deyir ki, İsa Məsih də gəlsə, YAP namizədi olsa, heç bir seçkidə qalıb gələ bilməz - Bu cümləyə görə ona təşəkkür edirəm. Deməli, özü Həzrəti Fatimə deyil və YAP adı ilə iki seçkini qazanmayıb, ona mandat hədiyyə edilib. Gözəl etirafdır, bravo.\nSonra adam yenə "niyə də yox" sözünü yada salıb, halbuki həm mediada, həm də sosial şəbəkələrdə azı 15 dəfə bunu izah etmişəm - ya başa düşməyib, ya qəsdən cığallıq edir.\nSonra da xanım deyir ki, kimin müxalif, kimin müxalif olmadığına qərar verək - əsl faşist təfəkkürüdür. Kimin hansı mövqedə olduğunu, kimin tez-tez mövqe dəyişdiyini xalq görür və buna xalq qərar verəcək, Gültəkin xanım yox.\nOna son şans vermək istəyirəm - özü seçdiyi istənilən jurnalistlə birgə canlı yayımda debat edək, bütün daşları ətəyindən töksün, jurnalist istənilən sualı versin, mən isə ondan bir zaman nədən ReAl-a gəlmək istədiyini, nə cavab aldığımı soruşacam. Cavab gözləyirəm”.\nƏslində, statusu olduğu kimi təqdim etməyə bilərdik. Sadəcə olaraq hər şeyin gün kimi aydın olduğunu göstərmək üçün Natiq Cəfərlinin fikirlərini oxuculara göstərdik ki, nəinki sosial şəbəkələrdə, yolda, küçədə belə, üz-üzə gəlsələr, müxalifət rəhbərləri bir-birinin ətini didməyə hazırdırlar... Statusu oxuduqdan sonra əlavə şərhə ehtiyac varmı? Bütün bunları izlədikdən sonra müxalifət daxilində uzun illərdir ki, cərəyan edən bu anormal proseslərin bundan sonra da davam edəcəyinə şübhə yaranmır.


Yüz xəzinə qiyməti var şerindəki mənaların Əbdürrəhman Cami\nOlmaz asan bu meydan içrə durmaq, Nizami pəncəsinə pəncə vurmaq. Özbək şairi Əlişir Nəvai\nO sənət Məkkəmdir,şeir pirimdir, Nizami ən qədim, ən müdrikbabam, Nizami ən yaxın müasirimdir. Şair Tofiq Bayram\n6. Haqqında dövrü mətbuat 7.Bu kitbları oxuyun!.\n” Sözün zirvəsi, zirvənin sözü”\nİndi isə izninizlə “Sən sahili yox ümmünsan”şerimi söyləyim. aparıcı\nTövsiyə etdiyimiz tədbirləri keçirərkən aşağıdakı ədəbiyyat siyahısından istifadə olunmasını məsləhət bilirik. ƏDƏBİYYAT SİYAHISI\nN izami Gəncəvi haqqında Kitablarda\nŞEİRİ OXUNANDA BU NİZAMİNİN ÖZÜ DƏ HƏR SÖZDƏ GÖRÜNƏR YƏQİN. GİZLƏNİB ÖZÜNÜ VERMƏZMİ NİŞAN\nNİZAMİ GƏNCƏVİ b b b Tərtib edən : Abbasova İradə Metodiki işlərin təşkili şöbəsinin müdiri


Azərbaycanın kişi və qadın şahmatçılardan ibarət milli komandaları Gürcüstanın Batumi şəhərində təşkil olunan Avropa çempionatının son turunu qələbə ilə başa vurublar.\nRekord.az xəbər verir ki, qadın şahmatçılardan ibarət Azərbaycan millisi Ermənistanla, kişi şahmatçılarımız isə Sloveniya ilə qarşılaşıb.\nQadınların mübarizəsində Günay Məmmədzadənin birinci lövhədə Lilit Mkrtçyan üzərində qələbəsi həlledici olub. Xanım Balacayeva, Ülviyyə Fətəliyeva və Gülnar Məmmədova isə rəqibləri ilə heç-heçə etdiklərindən millimiz 2,5:1,5 hesablı qələbəyə sevinib.\nBununla da qadınlardan ibarət Azərbaycan millisi uzun müddətdən sonra ilk dəfə Avropa çempionatının medalçıları arasında yer alıb. Azərbaycan yığması 3-cü yeri tutaraq, bürünc medalın sahibi olub.\nKişi şahmatçılardan ibarət Azərbaycan yığması isə sonuncu turda Sloveniyadan üstün olub – 3:1. Eltac Səfərli ilə Arkadi Naydiç heç-heçə etdiyi halda, Rauf Məmmədov və Qədir Hüseynov rəqiblərini məğlub edib. Amma bu, kişi şahmatçılardan ibarət yığmamızın AÇ-də mükafatçılar sırasına düşməsi üçün yetərli olmayıb.\nQeyd edək ki, Azərbaycanın qadın millisi indiyədək ən böyük nailiyyətinə 1992-ci ildə imza atıb. Həmin vaxt da bürünc medal qazanılıb. Kişilərdən ibarət yığma isə üç dəfə - 2009, 2013 və 2017-ci illərdə Avropa çempionu adını qazanıb, 2011-ci ildə gümüş, 2007-ci ildə isə bürünc medala layiq görülüb.


İnhisarın azalması ilə xarici ticarətlə məşğul olanlar kəskin artıb | marja.az\nİnhisarın azalması ilə xarici ticarətlə məşğul olanlar kəskin artıb\nAzərbaycanda idxal və ixrac əməliyyatları ilə məşğul olanların (xarici iqtisadi fəaliyyət iştirakçıları) sayı kəskin artıb.\n“Marja” Dövlət Gömrük Komitəsinə istinadən xəbər verir ki, xarici iqtisadi fəaliyyət iştirakçılarının sayı 2016-cı ildə 2015-ci illə müqayisədə 2 dəfə artaraq 14055-ə çatıb. 2014-cü ildə 6372 şəxs, 2015-ci ildə 7159 şəxs xarici iqtisadi fəaliyyət iştirakçısı idi.\nÖtən il xarici iqtisadi fəaliyyət ilə məşğul olmuş 14055 şəxsin 8620-si fiziki şəxs, 5435-i hüquqi şəxs olub. 2015-ci ildə 3 566 fiziki şəxs, 3 593 hüquqi şəxs ixrac və idxal əməliyyatları ilə məşğul olmuşdu.\n2016-cı ildə xarici iqtisadi fəaliyyət ilə məşğul olan şirkətlərin (hüquqi şəxslərin) sayı 1842 şəxs artaraq 5435-ə yüksəlib.\nXarici iqtisadi fəaliyyət ilə məşğul olan fiziki şəxslərin sayı daha çox artıb. 2016-cı ildə belə fəaliyyətlə məşğul olan fiziki şəxslərin sayı 5054 şəxs artaraq 8620-yə çatıb.\nTicarət əlaqələri qurulan ölkələrin də sayı artır. 2016-cı ildə Azərbaycanın hüquqi və fiziki şəxsləri dünyanın 186 ölkəsindəki tərəfdaşları ilə ticarət əməliyyatları həyata keçirmişlər. 2014-də ölkələrin sayı 150, 2015-ci ildə isə 165 olmuşdu.\nXarici iqtisadi fəaliyyət iştirakçılarının sayının artması idxalda inhisarın azalılması ilə əlaqələndirilir.\nXarici ölkələrin sayı\nXİF iştirakçılarının sayı o cümlədən:\n- Fiziki şəxslər üzrə\n- Hüquqi şəxslər üzrə o cümlədən:\n- dövlət sektoru\n- özəl sektor


General Danford: “Səudiyyə Ərəbistanına edilən hücumlara cavab variantlarından yalnız biri hərbi seçimdir” | Dünya və İran | Güney Azərbaycan Televizyonu GunazTV\nGeneral Danford: “Səudiyyə Ərəbistanına edilən hücumlara cavab variantlarından yalnız biri hərbi seçimdir”\n18 Sentyabr 2019 10:44\nGünazTV: Sentyabrın 17-də Londona səfər edən ABŞ Ordusunun Baş Qərargahlar rəisi general Cozef Danford jurnalistlərə açıqlamasında Səudiyyə Ərəbistanının neft təsisatlarına qarşı dron hücumlarından və Vaşinqtonun buna reaksiyasından danışıb.\nGeneral Danford deyib ki, mövcud bütün nişanələr və dəli-sübutlar onu göstərir ki, Səudiyyə Ərəbistanının dövlət neft şirkəti olan “Aramco” təsisatlarına qarşı həyata keçirilən hücumlarda İranın və ya onun dəstəklədiyi təmsilçi qrupların rolu olub: “Hazırda Amerika Bİrləşmiş Ştatlarının hərbi ekspertlərindən bir heyət hücumlarla bağlı mövcud dəlil-sübutları araşdırmaq üçün Səudiyyə Ərəbistanına yola düşüblər.\nBizim və müttəfiqlərimizin bu hücumlara necə reaksiya verməyimiz və ya hərbi seçim məsələsinə gəlincə, hesab edirəm ki, Səudiyyə Ərəbistanına edilən hücumlara cavab variantlarından yalnız biri hərbi seçimdir. Digər seçimlər isə, məsələyə iqtisadi, siyasi və diplomatik baxımdan reaksiya verməkdir.\nTəəssüflər olsun ki, Orta Şərq regionunda bu hücumun haradan gerçəkləşdirildiyinə baxmayaraq, ən böyük təhdid İran və ya onun dəstəklədiyi təmsilçi qruplaşmalar tərəfindən gəlir və hesab edirəm ki, bunun qarşısı alınmalıdır” –deyə ABŞ Ordusunun Baş Qərargahlar rəisi general Cozef Danford vurğulayıb.\nXatırladaq ki, sentyabrın 14-ü səhər saatlarında Səudiyyə Ərəbistanının dövlət neft şirkəti olan Aramco-nun iki əsas neft təsisatına qarşı dron (pilotsuz uçan aparatlar) hücumları olub. Hücum nəticəsində həmin şirkətin ən böyük neft istehsalı müəssəsi olan Abqaiq və Xuraisdə neft təsisatlarında güclü yanğın baş verib. Neft istehsalının həcmi kəskin dərəcədə aşağı düşüb.\nABŞ ordusu Baş Qərargahlar rəisi general Cozef Danford Səudiyyə Ərəbistanı neft təsisatları dron hücumları reaksiya İranın rolu təmsilçi qruplar